text:
Fiji's Family Network
Ni bula vinaka na turaga kei na marama bale ni veivanua o ni lewena tiko nai soqosoqo qo na Matavuvale.E da wilika tiko e na news ka da sarava tale tiko ga e na TV se ratioiyaloyalo na nodra sa vakavakarau tiko na vei party vaka politiki me ra sa campaign tiko me baleta na veidigidigi me sa na vakayacori tiko e na yabaki 2018.Taro rabaraba ya au via taroga yani se na party cava o ni sa nanuma me sa cicivaki Viti yani ni sana mai cava na veidigidigi.Ni solia mai na nomuni vakasama e na ulutaga qo.Sa dri yani.
Views: 1339
Vinaka vakalevu na nomuni soli vakasama Mr jokker.Levu na veika o ni vakaraitaka e dina taucoko.
Io dina taucoko na Mr jokerr.Me kua ga ni rau dau veicoqacoqa na lotu kei na matanitu me vaka au a wilika na news e na vula sa oti ni sa beitaki tiko na lotu au lewena tiko na methodist church of Fiji ni gusu ni vosa tiko ni party na SOLDELPHA.Ni commentaka tu mai na turaga paraminisita mai palimedi e sa vakarogorogocataka sara ga na lotu wesele.Kena i karua koya ni vola tiko mai qo na nanumi koya vakataki koya e ka dina taucoko.
dua ga na cau lekaleka..sa ratou kana colacola jiko qoka na FFP, esa levu na party era sa vaduria na kawa ITAUKEI rau sa na vau na SODELPA kei na NFP, o keda li eda sa na qai tu ivei..eda kaseta /ducia/vosa ca taki ira na kaidia ia o ira e rua ga nodra party,esa qai laurai levu tikoga mai na keda I roka dina na kawa ITAUKEI ena gauna nikua, sa sivia ga noda liumuri/ dau kakase / sivia na lasulasu kei na kocokoco....
@ Wise Bogirua,
E dina beka na vakasama nei W. Bogirua meda lewe ga ni dua na Political Party. Ia, na yavu ni Veidigidigi e gadrevi ga kina na majority count. Oya beka ena gadrevi kina na Coalition me rawa ni topple-taki kina na FFP. Na FFP, e Multi-racial Party, qo na vu ni nodratou a qaqa ena Veidigidigi ni yabaki 2014. ( If the last Election was not rigged as suspected )
Kevaka e tu na gagadre meda ciri duadua ga vaka Party, eda na druka ga baleta ni sa lailai na keda iwiliwili na iTaukei.
Ena 20 vakacaca na yabaki sa oti, na 'Population difference' ni kawa iTaukei ea sivia tu na 50%. Edai sa ra toso cake mai na vei kawa tamata dui kaikai e Viti. Ia kevaka eda gadreva meda na tawase tale ena veidigidigi, eda sa na druka ga.
Eliu ea dau qaqa tu ga na Alliance Party baleta ni a wasei tu vaka- 3 na Party. Tiko na Fijian Alliance, tiko na Indian Alliance ka tiko o ira na General Voters ( Part-European/Fijian and other Ethnic Group members.)
Na yavu duadua walega eda a taqomaki tu mai kina, oya na kena a buli na Constitution makawa ni 1970 ka rokovi, qai taqomaki tu kina na veika mareqeti me baleta noda tutu vakaitaukei ni qele, na noda itovo vakavanua, na noda bula vakaitaukei, ( Indigenous rights ), Scholarship, na lewe ni Senate, etc etc. Ia, edai sa veiveisau vakalevu na Constitution kada sa vakila mai na noda sa dravudravua ka vakalolomai na kawa iTaukei.
Sa itini kecega ni noda leqa qo : (a) Na nodra sa kocova kecega na iyau na 'Elites' ( Chiefs and our Rich corrupted Fijian leaders ), (b) Na vakayaco Coup ni Mataivalu, (c) Na Indian influence in Politics.
O keda na iTaukei eda sa qai vaka tu na luve ni yali dravudravua, eda sa biliraki, eda sa vakuwai, eda sa guilecavi, eda tarovi, eda sa vakatikolotaki, sa kau laivi na noda dodonu vakamataTamata ( Fijian Scholarship ) etc etc etc.
Qo sa kena irairai ga ni vica ga na yabaki mai qo, eda sa na tiko vulagi tale ena vanua qo ko Viti, na Vanua eda a dau cibitaka tu me noda ena dua na gauna.
O ira na kawa tamata vulagi ( Indians ) ka ra a kau mai mera mai tei dovu ga, era sa mai veivukiyaka na lawa mera sa kovea tani kece na noda dodonu vaka- iTaukei dina ni noda vanua lomani o Viti.
Sa dodonu meda yadrava ka duavata ena kena taqomaki na noda vanua edai, kei ira na noda kawa era se bera mai ena veitabagauna sa tu mai ki liu.
Sa dri yani!
Quotation : ' Fiji Islands belongs to the Indigenous people of Fiji who had passed, those who are still living today, and those who are still not born yet till the end of time. '
Ni Bula Vinaka.
Noqu nanuma ni Party ga e Rerevaka na KALOU ka Vakaliuca mena veiliutaki Viti.
@Tomasi Vakameau,
Donu vinaka sara ga qori tukana. Ia, era lewe lailai ga na lotu vakarisito, sa da lewe lailai tu mada na keda iwiliwili ni vanua, mena qai laki kau mai vei na iwiliwili me rawa kina na qaqa ena
veidigidigi? Mai nomudou?
o keitou sa dua tuga na neitou digidigi. Nanuma nai talanoa kei Josua enai volatabu ena nona solia na digidigi vei ira na Isireli. Dou digitaka e daidai o cei mo dou qarava, Joiva se nodra Kalou na vei matanitu tani, au kei na noqu mata vuvale keitou sana qaravi Jiova duadua ga. Keitou i Cakaudrove keitou na sega ni cuva ena nodra Kalou na kai matanitu tani. Digitaka na Party mena vakaliuca na Kalou levu ko Joiva. Ena oti kina na waluvu, cagi laba kei na ka eda sa vakatoka tiko qoka ni climate change. Nanuma na nodrau vei talanoa ko eparama kei na Kalou ko Jiova me baleta na koro ko sotoma kei komora.. ke lewe tini (10) na tamata vakabauta e tiko e keya ena vakabula na koro. 10 over millions of people e se rawa tikoga ni vakabula na vanua ko Jiova. O keda ga na lotu vakarisito meda kakua ni cakitaki Jisu tale tiko.
Ni sa bula na kemuni na veiwekani dua ga noqu cau lai2 ena ulutaga qoka. Na gauna e sa laurai na tatawase2 nai Taukei ,keina sega ni veivakabauti, ka laurai na malu2mu. Era lasika cake mai na mataqali duikai2, ka vakabi2 oira na qoka na wekada na Idia, totolo sara nira veicakayaka, nio qoka sa, nodra matanikatuba mera veiliutaki, kara vakayaco lomadra kina, keina vakatulewa, kara sa wawa vakadedetaka tu mai ena dua na gauna balavu. era na tovolea ka vakatekivu mera tomana, kara sega ni solia na galala vei keda naiTaukei, vakavo sara ga keda veiliutaki tale.Ia kevaka ke mani yaco na veivakanananu kei nui2 me veisau kara veiliutaki tale(meda tukuna mada) ke mani yaco tale me tauri tale na veiliutaki ,ka sega ni namaki( mera veiliutaki tale na wekada na Idia). Ia meda caka2taka sara na qele, bisinisi kaqarai na toso ki liu, veitauriliga, duavata, veilomani lesuva tale na veika eda kilai kina, ka veisautaka na noda rai, da dui vakaduri bisinisi lalai, ka vakabibi ena qele veikemuni nai taukei na vaqele lelevu( loan mai na Baqe)susu manu2( Dairy Farms, Goat Farm, Chichen Farm ect. (kua ni rerevaki na loan) da yalomatua, maroroi nai yau ka meda dei ka kaukauwa tiko, veitalia sara kera mani veiliutaki tiko nida butuka tiko na noda qele ka caka2taka meda bula vailavo ka salavata ena gauna vou edai, kua na wele. qoka e vaka tiko na rua na timi ni qito okoya ga e vakarauvinaka ka muria na veika kece sara merawa kina na qaqa.Vinaka saka.
Ni bula vinaka Ratu JT, na veika ni tukuni tiko mai qori e kadina taucoko saraga, o keda eda na qai rawa ni veiliutaki tale kevaka era na cakacaka vakadodonu, cakacaka vakaidina,kau laivi na yalo kocokoco, ka mera lotu vakai dina o ira na noda turaga bale kei na marama bale, o ira na dau ni polotiki kei ira na noda qase ni lotu. dua nai vosavosa ya " kevaka ena vuvu se duka tiko nai vurevure ni wai" ena duka se vuvu kece na veibasoga ni wai.Edua na taro levu me da taroga na kawa I taukei se a lusi tu mada vaka cava na NBF / Cautata Bus Company / Noco Bus Company / Yatu Lau Bus Company / Bulou ni Ceva, qori e vica walega na kabana ni taukei eda sega sara tu ga ni kila se a lusi tu vaka cava,e sega vakadua ni dua e tobo se me vaqaqai na kena a lusi se me butakoci na kena ilavo, ya gona na cakacaka vaka butobuto/lawaki/butabutako au via tukuna tiko. sa kena levu
Na wekaqu Waisake Bogidrau ka dina kece qori, Dua ga na ka au nanuma ni vakavurea mai na veimataqali gagadre keina veivala2 buto2 kece odrau cauraka toka mai, sai koya na nanumi koya ga vakataki koya (selfishness) vakavurea mai na yalo koco2 ect.
Na i lavo e vaka me nodrai yau na vulagi ka sega nida okata tu me ka tudei veikeda, na nodai yau tudei, (qele, tabua,ibe,masi,manu2 ect.) oya dua nai vakaraitaki levu sega kina ka bibi sara veikeda, dua nai wili2 levu toka veikeda nai Taukei ( ni vosota ).Ka sa rawa2 kina na kena cawadru laivi na kalougata (bisinisi ena bula vailavo ect.) e ligada ka da lesu tale kina dravu2a kei na cumuwaqara, buno, lomaoca2taka na noda bula matavuvale, koro ect.
Au vakabauta ni sa tu rawa na kilaka( era vuli vinaka e vuqa na wekada (Taukei) sa voga meda miovca ka buita laivi sara vakatudua ka bokoci vakadua na veitovo eda dau vakayacora ka cauraki tika mai cake
Meda wilika na caka2 (work)qaravi bisinisi, bula vakailavo ect, qarava vakavinaka solia na noda maqosa, ka vakaroko2taka ena yalo marau keina vakanui2 nida na rawata na bula torocake vakailavo, ka vakavurea mai na tiko sautu keina marau,.Qoka sa tiki tiko ni noda qarava na Kalou (Lotu) Work is worship na veika eda cakava me vakaroko2taki ga kina na Kalou. Kevaka eda gadreva meda tauvata nai vakatagede2 keiira na wekada na "Idia" ira tale na so ,vakarabailevu taka na noda rai.
Sa dodonu ka sava2 meda cuqena ka marautaka na nodra sa tekivu yacova ka rawata e lewe levu nai Taukei na bula vakailavo,bisinisi e vinakati me lewe levu tale mai na Taukei tu mai toso ki liu da mai cuqena vata na toso vata keina gauna vou, caka2taki na noda dui tiki ni qele,vakatorocaki taki ,Bisinisi, meda tovolea na "Loan"maroroi sara vakayalomatua eda na toso liu ka qaqa, qoka e baleti ira tiko ga na noda kawa. Meda yalo veinanumi dina, lomani ira na wekada vakabibi meda (sacrifice) solia na noda bula keina gu, ka bulia cake nabula vakailavo(yau) baleti ira tiko ga na noda kawai Taukei. Biu laivi vakatiki2 sara ka guilecavi vakadua na nanumi koya vakataki koya ga.Vinaka saka vakalevu.
Ni Bula tale Ratu JT, e matata vinaka saraga na veika o ni wasea tiko mai qori, au via vaka rua taka ga na ka e vakaraitaka toka o Jokerr, na kadina saraga esa yaco tu ena noda vanua ena gauna saraga nikua
Sa itini kecega ni noda leqa qo : (a) Na nodra sa kocova kecega na iyau na 'Elites' ( Chiefs and our Rich corrupted Fijian leaders ), (b) Na vakayaco Coup ni Mataivalu, (c) Na Indian influence in Politics.
O keda na iTaukei eda sa qai vaka tu na luve ni yali dravudravua, eda sa biliraki, eda sa vakuwai, eda sa guilecavi, eda tarovi, eda sa vakatikolotaki, sa kau laivi na noda dodonu vakamataTamata ( Fijian Scholarship ) etc etc etc.
Na ka e mosi vakalevu vei au, ni o ira saraga na Elite Chiefs and rich corrupted ITAUKEI leaders koya ra vaka na ulu sobu taka noda Vanua mai na 1987 sa ra baci babasika tale mai qoka, qai kena I kuri o ira na noda bavulu sega ni vulica rawa edua na ka, era muri ira voli toka, da kakua sara ni da kurabui se cudru se yalolevu niratou na qaqa tale na FFP.
Vili Nabobo,
I na wekaqu, ena vanua levu ko Amerika, e rua walega na Parties erau veidigidigi ena General Election. O ya na Republicans kei iratou na Democrats. Ia, ena loma ni party ruarua qo, era sa lewena tu na veimataqali kawa tamata dui kaikai, duidui vakabauta vakalotu, duidui cakacaka, etc etc. Ni sa caka oti na veidigidigi, ena dua ga e qaqa ka dua e druka.
Ia, e Viti ena qaqa ga na party e tautauvata na lewena me vakataka na party mai Amerika. Era lewena kece na veimataqali tamata me vaka na Multi Ethnic, multi-cultural, multy-religious beliefs, etc etc. Kevaka eda wasei keda tani ga na itaukei kei Viti meda lewena ga edua na party lotu va-Karisito, veitalia sara na levu ni masu eda cabora se na levu ni vunau eda kailavaka, veitalia eda kaya tiko nida tamata ni Kalou, eda sa na druka ga baleta ni sa lewe lailai tiko na keda iwiliwili vakalewe ni vanua.
Ena politiki esega ni rau veiwaki na Lotu kei na politiki!
Sa dri yani.


c: text/html

text:
St Peter's College (Okoladi)
Na St Peter’s College mai Okoladi, Niusiladi e koronivuli ni lotu Katolika ka ra vuli kina na gonetagane yabaki 11 ki na 16 se 18. E tiko ena tauni levu e Okoladi, mai Niusiladi, ka koronivuli ni lotu katolika levu taudua e Niusiladi. A tauyavu ena 1939. E tauyavutaka na isoqosoqo ni lotu na Christian Brothers, ia mai na 2008, era sa veituberi kina na qasenivuli dina ga. Era duikaikai na kena gonevuli, tiko ena 1,200 na iwiliwili ke levu sara. Me baleta na vuli, e tauri kina, ni ra sa yabaki 16, na National Certificate of Educational Achievement assessment system (NCEA) kei na Cambridge International Examinations (CIE). E rauta ni lewe 70 na gonevuli era gole mai vanuatani. Gonevuli oti rogolevu e wili kina o Sir Michael Fay (daunibisinisi, dausoko) kei Sam Hunt (dauniserekali).
Intanet: www.st-peters.school.nz
Cibi: Dau loloma ka Dau veiqaravi (To Love and To Serve (Amare et Servire))
Mataqali koronivuli: Matanitu kei na Lotu Katolika (Yabaki 7-13)
Tikotiko: 23 Mountain Rd, Epsom, Auckland 3 Talevoni: +64 9 524 8108 Feks: +64 9 524 9459
Imeli: admin@st-peters.school.nz
Qasenivuli Liu: James Bentley

robotstxt: allowed

filter: keep


text:
Sega ni saumi
19 March, 2018, 12:00 am
SA VAKADEITAKA na Minisita ni Qoliqoli o Semi Koroilavesau ni ra na sega ni sauma na laiseni ni qoli o ira na i taukei ni qoliqoli e na nodra wai ni qoliqoli,
E sauma tiko na vakatataro oqori o Koroilavesu e na gauna e taroga mai kina o Pramod Chand mai na i To ni Veisaqa, se cava na vuna e lavaki kina vei ira na lewe ni vanua e dua na i lavo levu me ra sauma kina na nodra laiseni ni qoliqoli.
E kerea talega ki na Palimedi o Koroilavesau me vakasukai na mosoni nei Chand, baleta ni ratou se cakacakataka tiko na Tabana ni Qoliqoli na lawa e na kovuta na kena soli na laiseni.
?Au vinakata me?u vakaraitaka ga e ke ni sa cakacaka sara tiko vakaukauwa na Tabana ni Qoliqoli e na kena vakavoui tale na laiseni ka ra sa tu makawa,? kaya o Koroilavesau.
Tomana e na nona kaya ni kena vakadikevi vinaka tale na laiseni oqo, me rawa ni ra rawa i lavo vakalevu kina o ira na i taukei ni qoliqoli, se o ira na nodra na i qoliqoli ka vakayagataki tiko.
?Na cakacaka oqo e sa vakadonui e na yabaki sa oti, ia, e sa qai vo tikoga na kena vakalawataki me qai okati me taurivaki.
?Kuria ni na va tiko na i vakatagedegede ni laiseni e ratou na vakarautaka tiko na Tabana ni Qoliqoli.
?Keitou namaka tiko ni na soli na laiseni me cici tiko e na loma ni 36 na vula, me vakatekivu mai na gauna e dua e taura kina na nona laiseni.
?Oqo talega e na vakavuna na kena soli vakarawarawa na veivuke vakailavo ki vei ira na sa tiko na nodra laiseni ni qoliqoli,? tinia o Koroilavesau.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Ena 10 ni Tiseba 1948, a vakadonuya qai kacivaka na Vale ni Bose Levu ni Matabose Levu kei vuravura na Lawa Raraba ni Dodonu ni Lewenivanua. Sa volai tiko yani oqo na lewe ni Lawa. Ena toqai ena itukutuku ni veigauna na lawa oqo, ni vakadonui oti, era uqeti sara na lewe ni Matabose mera kucivaka ra qai “raica me kaburaki, vakaraitaki, wiliki qai vakamacalataki, vakauasivi e veikoronivuli kei na veitabana cava tale ni vuli. Me kua sara ni caka oqo ena dela ni veivakaduiduitaki ena vuku ni itutu vakapolitiki ni dua na vanua se vanua tu vakataki koya se vanua qali.”
Ni yavu ni galala, lewa dodonu kei na sautu ena vuravura na noda vakadinata ni dodonu mera dokai mera raici tale ga vakatautauvata na lewe kece ga ni vuvale kawatamata,
Ni na tubu na itovo vakadomobula e sokanu kina na lewaeloma ni kawatamata ke
vakawaleni qai beci na dodonu ni kawatamata kei na kena vakatakilai ni ka levu duadua era nuitaka tu na lewenivanua na vuravura era na marautaka kina na tamata yadua na galala ni vosa kei na galala ni vakabauta vaka kina na galala mai na rere kei na leqa,
Ni dodonu me taqomaki vinaka ena lawa na dodonu ni lewenivanua, me kua kina ni vakasaurarataki na tamata ena nodra vaqara bula mera saqata na veiliutaki e voravora qai ca,
Ni bibi me sagai mera veimaliwai vinaka na veimatanitu,
Nira sa vakadeitaka na lewe ni Matabose Levu kei Vuravura ena kena Lawatu na nodra vakabauta na dodonu ni lewenivanua me dokai qai kilai na yaga ni tamata yadua, ni tautauvata vinaka nodrau dodonu na tagane kei na yalewa ra qai nakita dei mera vakabulabulataka na toso vakaitikotiko kei na vueti cake ni ivakatagedegede ni bula mera galala kina vakalevu,
Nira sa yalataka na matanitu era lewe ni Matabose mera na saga ena veitokoni ni
Matabose Levu kei Vuravura mera vakabulabulataka na dokai kei na muri ni dodonu raraba ni lewenivanua kei na galala ni tamata yadua,
Ni rui bibi me matata vinaka vei keda kece na dodonu kei na galala oqo me vakayacori rawa kina na vosa ni yalayala oqo,
O koya gona
E kacivaka kina
NA VALE NI BOSE LEVU
NA LAWA RARABA NI DODONU NI LEWENIVANUA oqo e dodonu mera na saga vakatautauvata kece sara na veimatatamata kei na veimatanitu mera kila ra qai nanuma deivaki na kena lewenivanua yadua kei na veitikotiko kece sara. Mera na saga mera vakavulica ena kena totaki na dokai ni dodonu kei na galala kece oqo kei na nodra saga tiko vakalailai me kilai qai muri vakararaba, vakavinaka, ena dua na matanitu me tete ina veimatanitu ena kedra maliwa na vanua tu vakataki ira kei na vanua qali.
Era sucu ena galala na tamata yadua, era tautauvata ena nodra dokai kei na nodra dodonu. E tiko na nodra vakasama kei na nodra lewaeloma, sa dodonu mera veidokadokai ena yalo ni veitacini.
Na tamata kece e nodra na dodonu kei na galala e tukuni tiko ena Lawa oqo, e sega ni dua me vakaduiduitaki ena vuku beka ni kawa, roka ni kuliniyago, tagane se yalewa, vosa, lotu, nanuma vakapolitiki se nanuma cava tale, vanua se itikotiko e cavutu mai kina, iyau, sucu se itutu cava tale.
Me kua tale ga ni vakaduiduitaki e dua ena vuku ni matanitu se vanua e cavutu mai kina, ena vakasama beka vakapolitiki, vakaiyalayala se itutu ena vuravura, se mani vanua tu vakataki koya, vanua qali, koloni, se itutu cava ga.
Na tamata kece e dodonu me bula, me galala, me taqomaki tale ga.
Me kua ni dua me bobula se vakabobulataki; e vakatabui na bobula kei na veivakabobulataki ena kena mataqali kece sara.
Me kua ni dua e vakararawataki, se vakacacani, me caka vua se totogitaki ena itovo e sega ni vakatamata, e veivakalolomataki.
Na tamata kece e dodonu me raici vakatautauvata ena liga ni lawa.
E tautauvata kece na tamata ena liga ni lawa, mera taqomaki kece tale ga ena lawa, me kua ni dua me vakaduiduitaki. Na tamata kece e sega ni dodonu me vakaduiduitaki ena vuku ni dua na tiki ni Lawa oqo se me uqeti me vakaduiduitaki.
E nodra dodonu na tamata kece me rogoci vinaka na nodra kisi ena dua na mataveilewai cicivaki vinaka ena nona matanitu kevaka e beci na nona dodonu e maroroi tu ena lawatu se ena lawa.
Me kua ni dua e vesu, qaqauraki, se me lesavi vakailoa
E dodonu ni tamata kece me rogoci vakatautauvata, vakadodonu, ena mataveilewai e tu vakataki koya qai sega ni veitovaki me macala kina na nonu dodonu kei na ka me cakava ena cala e beitaki kina.
1. E dodonu ni tamata kece e beitaki ena dua ena cala me nanumi ni sega. ni cala me yacova ni sa qai vakacalai dina ena lawa ena veilewai a vakatarai kina me valataka na nona kisi.
2. Me kua ni dua e beitaki ena cala ena vuku ni ka e cakava se sega ni cakava kevaka e sega ni wili me cala ena lawa ni vanua se lawa ni vuravura ena gauna se cala kina, me kua tale ga ni tau vua na itotogi bibi cake mai na itotogi se vakamuri tiko ena gauna e cala kina.
Me kua ni dua e vakasaurarataki me baleta na nona bula, vuvale, itikotiko, se ivola, se me beci o koya kei na kena irogorogo. E dodonu ni tamata kece me taqomaki ena lawa mai na cakacaka se veivakacacani vaka oqo.
1. E dodonu ni tamata kece me veitosoyaki qai vakaitikotiko ena loma ni nona vanua.
2. E dodonu ni tamata kece me biuta na vanua cava ga, wili kina na nona vanua, se me lesu i nona vanua dina.
1. E dodonu ni tamata kece me saga qai marautaka nona kerea me bula ena dua na vanua me kua kina ni vakatotogani.
2. Me kua ni vakayagataki na dodonu oqo kevaka e vakacacani ena vuku ni basulawa e sega ni yavutaki vakapolitiki se ena vuku ni cakacaka e veicalati kei na inaki kei na vakasama ni Matabose Levu kei Vuravura.
1. E dodonu ni tamata kece me lewe ni dua na vanua.
2. Me kua ni dua e vakasaurarataki me kua ni tiko ena nona vanua se me veisautaka na vanua e sa volai kina.
1. E dodonu ni tagane kei na yalewa sa tamatabula, veitalia na nodra kawa, vanua se lotu, mera vakamau ra qai tauyavutaka nodra vuvale. E dodonu me tautauvata tiko ga na nodra dodonu nira vakamau, ni vakamau oti kei na gauna ni sere.
2. Me rau qai vakamau ga e lewe rua ke rau vinakata rau qai vakadonuya ruarua.
3. E yavu dina qai yavu dodonu ga ni bula vakaitikotiko na vuvale, sa dodonu kina me taqomaka na vuvale na vanua kei na matanitu.
1. E dodonu ni tamata kece me taukena na iyau, me nona ga se taukena vata kei na so tale.
2. Me kua ni dua e kovei vua na nona iyau.
E nona dodonu na tamata kece na galala ni vakasama, lewaeloma kei na lotu; e okati ena dodonu oqo na galala me veisautaka na nona lotu se vakabauta, kei na galala me vakaraitaka na nona lotu se vakabauta ena nona veivakavulici, vakaitovotaka, sokalou qai vakamuria, se cakava duadua sc cakava vata kei ira tale e so, ena matanalevu se cakava vakataki koya.
E dodonu ni tamata kece na galala me vakamacala se soli vakasama; wili ena dodonu oqo na galala me tukuna nona nanuma qai sega ni vakacacani. Me vakasaqara tale ga, ciqoma, tukuna na itukutuku kei na vakasama ena tabana ni itukutuku cava se vanua cava ga e tiko kina.
1. E dodonu ni tamata kece na galala me soqovata qai veimaliwai ena vakacegu.
2. Me kua ni vakasaurarataki e dua me lewe ni dua na isoqosoqo.
1. E dodonu ni tamata kece me vakaitavi ena matanitu ni nona vanua, se vakaitavi sara ga kina se ena vukudra na mata a digitaka ena galala.
2. E dodonu ni tamata kece me vakayagataka vakatautauvata na veiqaravi ni matanitu.
3. Na lewa ni matanitu me yavutaki ena nodra lewa na lewenivanua; e tau na nodra lewa ena veidigidigi me dau caka vagauna, vakadodonu tale ga. Me dolavi raraba qai vakatautauvata na veidigidigi ena nodra digidigi lo se dua na ivakarau ni digidigi vaka oya ena galala.
Na tamata kece, ni lewe ni dua na itikotiko, e nodra dodonu me taqomaki ena vanua e tiko kina, me soli tale ga vei ira, ena sasaga ni nodra matanitu se ena nodra veitokoni na veimatanitu me salavata kei na ituvatuva kei na iyau ni matanitu yadua, na nodra dodonu vakailavo, vakaitikotiko, vakavanua. E bibi na dodonu oqo ena vuku ni nodra dokai kei na vakavinakataki ni nodra itovo.
1. E dodonu ni tamata kece me cakacaka, me lewa nona cakacaka, me vinaka qai caka vakadodonu na kena isau kei na ivakarau ni cakacaka, me taqomaki tale ga mai na sega ni cakacaka.
2. E dodonu ni tamata kece me saumi vakadodonu ena cakacaka e cakava, me kua na veivakaduiduitaki.
3. E dodonu ni tamata kece e cakacaka me dodonu qai vinaka na kena isau me ratou bula vinaka kina, me dokai tale ga kina o koya kei na nonu vuvale, me qai tokoni, ke gadrevi, ena sala ni veivuke rale e so
4. E dodonu ni tamata kece me vakaduria se lewena na unioni me taqomaki kina.
E dodonu ni tamata kece me vakacegu, me gade me veirauti tale ga nona gauna ni cakacaka qai saumi ena nona gauna ni gade vakayabaki.
1. E dodonu ni tamata kece me vinaka na nona ivakarau ni bula me bula kina o koya kei na nona vuvale, bau kina na kakana, isulu, vale, veiqaravi vakavuniwai kei na ka ni veivuke tale vaka oya, na dodonu tale ga me vukei ke sega nona cakacaka, tauvimate, vakaleqai na yagona, mate o watina, qase, se dua tale na leqa e sega ni cakava rawa kina e dua na ka.
2. E dodonu mera qaravi vinaka ra qai vukei na tina kei na luvedra. Se sucu na gone ena loma ni vakamau se sega, e dodonu mera na vukei tiko ga vakatautauvata.
1. E dodonu ni tamata kece me vuli. Me kua ni saumi na vuli, vakabibi mada ga ena paraimari, ena cala tale ga ke ra sega ni vuli no gone era tiko ena yabaki ni bula ni paraimari. Me na tiko vakarawarawa na vulitara kei na vulitorocake. Me na dola tale ga na vulitorocake vei ira kece era yacova.
2. Me vagolei na vuli ena kena bucini na itovo vinaka kece, me vaqaqacotaki tale ga na dokai ni dodonu ni lewenivanua kei na galala yadua. Me vakabulabulataka na vuli na veikilai, veivosovosoti kei na veiwekani vakamatanitu, vakamatatamata, se vakamatalotu, me qai vamuria na cakacaka ni tiko veisaututaki ni Matabose Levu kei Vuravura
3. E nodra dodonu na itubutubu mera digia na vuli mera vuli kina na luvedra.
1. E dodonu ni tamata kece me vakaitavi kevaka e vinakata ena itovo ni bula ni nona vanua, me marautaka na droini, ivakatagi kei na veika vaka oya, me vakaitavi tale ga ena sasaga vakasaenisi, me vakila tale ga na kena yaga.
2. E dodonu ni tamata kece me taqomaki na yacana kei na ka e cakava ena saenisi, volavola, se droini.
E dodonu ni tamata kece me lewe ni itikotiko e tuvanaki maqosa ena nona vanua se vanua tani me muri kina vakavinaka na dodonu kei na galala e virikotori ena Lawa oqo.
1. Na tamata kece e tiko na nona itavi ina nona itikotiko me vakavinakataka kina na nona itovo.
2. Ni muria e dua na nona dodonu kei na nona galala, me na yalani kece vakatautauvata ena lawa, ni kilai qai dokai tale ga na nodra dodonu kei na galala tale na so, kei na kena vinakati me muri na itovo e vinaka, na itovo e yaga raraba, me tiko vinaka kina na noda itikotiko vakademokarasi.
3. [?]
Me kua ni vakadewa e dua na ka ena Lawa Raraba oqo me nanuma kina e dua na Matanitu, ilawalawa, se tamata ni solia na dodonu me vakaitavi se cakava e dua na ka me vakaleqa kina na dodonu kei na galala era virikotori e ke.


text:
A yadrava tiko na wasawasa o Amerika
16 May, 2018, 9:09 am
NI SE bera ni yaco mai na noda vanua lomani oqo ko Viti na katavila lelevu kei na lori lelevu yava i tini, keimami sa sarava vakavinaka na lewe ni koro ko Naivaka na veika kece oqori ena nodra sa veiciciyaki tu e na neitou loma ni koro.
Oqori na veimala ni vosa e cauraka toka mai e na nodratou loma ni valevakoro mai Naivaka, Navakasiga, e na yasana ko Bua, na Buli Naivaka o Apenisa Saracake.
Tomana o Saracake ni sa vakadewataki yani na matanitu ki nodratou koro, ni ra na la’ki vakeba kina na sotia ni Amerika, me ra yadrava na i curucuru ni waqa mai Vanua Levu.
E kaya o Saracake ni dua na siga e na yabaki 1944, era qai kidacala ga na lewe ni koro ni sa ra kelekele yani e na nodratou matasawa na waqa ni valu ni Amerika, gauna ga e tadola mai kina na nodra muailiu ni waqa, era sa curu sara ga mai tuba na katavila lelevu, ka ra sa caramaka sara ga na sala ki na ulu ni vanua, ka tiko e na yasa ni nodratou koro.
E vaka ga eda tadra tiko ni ra sa veimuri mai na katavila lelevu kei na lori ni mataivalu lelevu, e na nodra sa gole cake ki na delana ko Navanaya, me la’ki tara sara na vale ni dakai ni vanua, ka vakakina na nodra keba na sotia.
E kaya o Saracake ni taura vinaka e rua na macawa na nodra tara na vale ni dakai ni vanua, ka vakakina na kena tara na nodra keba na sotia ni Amerika.
Kuria ni duru ni walesi ka ra mai biuta na sotia ni Amerika, e toboka kece na veivosaki ni vei matanitu ena veiyasai vuravura.
“Na dramu ni benisini, era biu ga e matasawaka ra qai kauta cake na katavila.
“Na waqavuka e lako ga mai e na veimacawa, e na siga Vukelulu, mai Amerika, e na kena kau tiko mai na kedra kakana.
“Ni sa kau ga mai na kakana e na macawa oqo, na kakana e na macawa sa oti, sa kolotaki sara ga e na kava ni ravisi,” kaya o Saracake.
Tomana ni sipi kei na bulumakau era soro ga na kana, na lewe ni koro, ka ni ra solia mai na sotia ni Amerika.
E kaya na turaga yabaki 83 oqo, ni dua na siga marautaki vei ira na sotia ni Amerika ni dau yaco yani na nodra meli mai valagi.
Na nodra i sulu e dau vodo e na waqa, ka la’ki savati sara mai Yaqaga, ka qai kau lesu tale mai.
Kuria ni tolu na nodra bure na sotia, dua na nodra vale ni kana, nodra vale ni sili kei na nodra vale ni lali.
E kaya o Saracake ni gauna e sa soro kina na matanitu ko Japani e na 1945, era biuta kece tu mai na kakana kei na i sulu na sotia ni Amerika, ka ra vakavodoka lesu tale na nodra lori lelevu kei na dakai.
“O ira era lave ga na nodra dakai, kei na i sulu ga e toka e tolodra, ka ra veitau yani e na waqa.
“Na kakana kei na i sulu keimami qai wasea na Tikina ko Navakasiga, ka bau okati kina na yanuyanu ko Yaqaga, Galoa, kei Yadua,” kaya o Saracake.
Tinia o Buli Naivaka ni vakavinavinaka vakalevu ki vua na Kalou Levu ko Jiova ni se bula tiko ka i vakadinadina bula, e na kena tabaki na nona i tukutuku ki na Na i Lalakai e na vula sa dromu.


text:
Na Veiyalayalati Vou
Ai Vola Tabu: A yaca ni veivola yadua e Na Veiyalayalati Vou[Veisautaki | edit source]
Ai vola ni Veiyalayalati Vou i Jisu Karisito na Noda turaga kei na nodai vakabula.
- Ai Tukutuku-vinaka sa vola ko Maciu
- Ai Tukutuku-vinaka sa vola ko Marika
- Ai Tukutuku-vinaka sa vola ko Luke
- Ai Tukutuku-vinaka sa vola ko Jone
- Ai vola i Paula vei ira na kai Roma
- Ai matai ni vola i Paula vei ira na kai Korinica
- Ai karua ni vola i Paula vei ira na kai Korinica
- Ai vola i Paula vei ira na kai Kalatia
- Ai vola i Paula vei ira na kai Efeso
- Ai vola i Paula vei ira na kai Filipai
- Ai vola i Paula vei ira na kai Kolosa
- Ai matai ni vola i Paula vei ira na kai Cesalonaika
- Ai karua ni vola i Paula vei ira na kai Cesalonaika
- Ai matai ni vola i Paula vei Timoci
- Ai karua ni vola i Paula vei Timoci
- Ai vola i Paula vei Taito
- Ai vola i Paula vei Filimoni
- Ai vola i Paula vei ira na Iperiu
- Ai vola i Jemesa
- Ai matai ni vola i Pita
- Ai karua ni vola i Pita
- Ai matai ni vola i Jone
- Ai karua ni vola i Jone
- Ai katolu ni vola i Jone
- Ai vola i Juta
- Ai Vakatakila sa vola ko Jone


text:
Veicoqacoqa
26 March, 2018, 11:28 am
Update: 11:28AM E A sa mai solia o Koli Sewabu na nona i vola ni kere vakacegu mai na nona itutu ni dauniveivakatavulici ena timi ni Naitasiri ena Vakaraubuka sa oti. E levu sara na lomatarotaro e basika tiko ena vuku ni nona mai kere vakacegu o Sewabu. Ia, ena gauna qo esa la�ki macawa dua tiko mai Niu Siladi o koya ena nona la�ki tiko vata kei ratou na timi ni Auckland Blues.
Ia, esa mai solia talega na nona i vola ni vakacegu mai nai tutu vakavunivola ni timi ni Naitasiri ko Nimilote Naisorotabua ena Lotulevu sa oti. A vakatarogi o Naisorotabua mai na Nai Lalakai ka tukuna o koya ni sa rui levu na tevere kei na veicoqacoqa ena loma ni vakailesilesi ni timi.
�E sa dua na ka na levu ni tavere, na veicalati, veicoqacoqa kei na dredre e mai yaco tiko,� e kaya o Naisorotabua.
E tukuna o Naisorotabua ni solia na nona gauna ena vuku ni timi ni Naitasiri ena gauna au a taura tiko mai kina na itutu vakavunivola, ia e seva ni mai basika eso na duidui ka sa mai vakavuna na noqu sa kere vakacegu.
E vakaraitaka ko Aseri Radrodro na jeameni ni timi ni Naitasiri ni sa waraki tiko qo ko Koli Sewabu me na dua na bose me vakayacori ka mena vakaraitaka kina vakamatata ena loma ni bose se cava na vuna e mai kere vakacegu kina.
�Na nona vakacegu o Nimilote Naisorotabua e ulubaletaka ga na nona osooso vakacakacaka,� e kaya o Radrodro.
A vakaraitaka talega mai ko Ratu Vilimoni Vuki na Gone Turaga lailai e Navuso ka peresitedi tiko ni soqosoqo ni rakavi unioni e Naitasiri ni sa mai rogoca na nodrau kere vakacegu o Sewabu kei Naisorotabua ia e ratou na bose tiko ena dua na gauna lekaleka mai oqo ka me rawa ni matata kina na veika esa mai yaco.
�Na neitou bose qo me na qai macala ka vakadeitaki kina me na taura tikoga o Sewabu na dauniveivakatavulici se me sa na dua na dauniveivakatavulici vou kei na vunivola vou,� e kaya o Ratu Vuki.
E kuria o Ratu Vuki ni sa siqema rawa tiko na vunileqa e basika tiko ena loma ni vakailesilesi ni timi ni yasana ka sa na tovolea me na wali vakavinaka na tikina oqo ena gauna ni bose.


text:
ENA vakayacori tiko e dua na soqo bula ena i ka 21 kei na i ka 22 ni Epereli ena koronivuli o Wailotua District School ena loma ni tikina o Wailevu e Wainibula.
E vakaraitaka ko Sanaila Rasotale na manidia ni koronivuli ni i naki levu duadua ni kena vakayacori na soqo oqo ena kena gadrevi me kumuni rawa kina e $10,000 ka me vagolei nai lavo oqo ena kena vakavinakataki e dua na vale ni qasenivuli e koronivuli.
"Na soqo qo e lavaki ena tolu na koro ena loma ni tikina, na koro ko Natokalau, Wailotua naba 1, Wailotua naba 2, kei Malabe," e kaya o Rasotale.
E kuria ko Rasotale ni ratou na va na koro oqo me ratou na sauma e ya $3000 na nodratou takete ena soqo siga rua qo. E kaya ni levu na ka ni veivakamarautaki ena vakayacori tiko ka lako vata na nodra volitaki cakacaka ni liga na marama ena loma ni tikina.
"Ena vakayacori talega na qito vei ira na gonevuli kei na veitimi ena loma ni tikina ena qito veitavi (volleyball) ka lako vata na nona mai dolava na soqo siga rua qo na Minisita ni Teitei kei na susu manumanu ko Inia Seruiratu," e kaya ko Rasotale.
E kuria o manidia ni koronivuli ni ra na tiko talega na veitabana mai na matanitu kei na veikabani ena nodra mai vakaraitaka na veika era volitaka ka lako vata ena nodra caka vuli.
"Ena sega na leqa ka ni na vakarautaki na tolili ni veigoleyaki ena yasayasa qo vaka Wainibuka me vakarawarawataka na nomuni na gole yani ka la'ki veitokoni ena loma ni tikina o Wailevu na sasaga yaga ena kena cuqeni tikoga nai tavi ni qaravi vuli ena vukudra nai sausau vou kei Viti ena veisiga ni mataka," e kaya o Rasotale.
E kuria o Rasotale ni kerea na nona veisureti raraba yani vei kemuni na vuli oti ena Wailotua District School kei kemuni na luvei Wailevu ka ko ni sa tu vakacakacaka ena veivanua ena veiyasai Viti kei kemuni na luvei Wainibuka raraba sema vakadra, vasu, saini mate se vakarau saini mate ena loma ni tikina o Wailevu e kerei saka na nomuni veitokoni ena vuku ni soqo siga rua qo ena sereki macawa rua ni vuli mai qo.
Na kena vakamatailalai ni tukutuku mo ni qai veitaratara kei Sanaila Rasotale na turaga manidia ni koronivuli e Wailotua ena naba ni talevoni 8075690.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
NI sa vakacavari na ta ni dua na waqa levu e na kena volau (siliva), sa vakarautaki na kena soqo me marautaki na kena sa mai cava na cakacaka, ka ra vakanamata ki na kena sa vakarau sokotaki na waqa ki na veivanua yawa e na veitabayabaki tawa kilai sa tu mai liu.
E dau kena ivakarau vei ira na Vavalagi me livi ki mua iliu ni waqa na gunu (champaign) maivua na vulagi dokai ni bera ni qai sereki mai kena wa ni tautauri me sa sisi yani ki waitui. Sa qai muria na kena soqo ni marau kei na kana magiti levu.
Au sureti kemuni me da mai raica vata noda bula vakawati me vaka na soko ni dua na waqa ka soko vakayawa sara.
E taura e duabulu na siga me tavo kina na waqa, ia e na taura e drau vakadrau na siga na kena soko tiko na waqa oya kevaka e sega ni yaco koso e dua na leqa vakacala-ka. Na soqo ni vakamau sa vaka na marautaki ni kena tavo ki wai e dua na waqa vou, ka ni taura e dua ga na siga, ia na bula vakawati e nakiti me vicasagavulu na yabaki, vakavo kevaka e sa kasa se luvu ka lutudromu na waqa
Ena rawa ni mai cabe tale e na volau (siliva) na waqa me vakamamacataki, vakavinakataki ka boroi vou, ia sa na sega ni vakaruataki na marau kei na kana magiti a vakayacori e na imatai ni gauna ka a vakacavari taumada kina na kena ta.
E lewe levu na tagane kei na yalewa vakawati era via dreta tiko mai na marau siga dua se bogi dua ni soqo ni vakamau me mai draki tudei ni nodra vakawati, ka vaka era kidroa se veilecayaki ena duidui ni draki era mai sotava enai matai ni vica na yabaki ni nodra tiko vakawati.
Me vakatekivu sara mai na gauna nei Noa ena gauna makawa era sa vakayagataka voli na dausoko e vuqa na ka me nodrai vakatakilakila ni ra soko ena bogi ka vakavuqa ga era vakararavi ki na veikalokalo duidui ni maliwa lala.
Ena gauna oqo, sa vakayagataki ga vakalevu na kabasi ka ra sa vakadabera rawa ni bera ni ra cavuikelekele, era dusia ka toqa ena ivola na vanua me ra lako kina ka kele tale ga kina.
Au raica tiko oqo e Ositerelia ni ra sa vakayagataka tiko na draiva ni motoka e dua na misini lailai era vakatoka me ?navigator.? Oqo e dua vei ira na misini ka ra cakacaka ena veivakauti ni ?satellite? ni maliwa lala ka vakatokai me GPS (Global Positioning System) ka vukei ira na dausoko, pailate kei na draiva.
Na kena ena motoka, e vakadaberi e matai draiva ka vosa sara toka ga na misini ena domo levu me tukuna na vanua me vagolea kina o draiva na motoka. Na ka talei eda raica nona sa cakacaka na misini lailai oqo e na maliwa ni veisala verevereya e loma ni koro lelevu vakataki Serene kei Malevani, e sega vakadua ni cala kevaka e muri donu nona ivakaro. Mo solia donu ga vua na misini na vanua o biubiu kina kei na vanua o via yaco kina.
Sa vakakina na soko ni waqa ni vakawati. Sa ka bibi me matata mada vei keda se evei eda mua kina ka cava sara mada eda vinakata me baleta na noda bula vakawati. Me vakatekivu mai na noda se qai vatavatairalago voli me da vakawati, yacova na siga ni vakawati, eso na ka talei eda sa dau veitalanoataka me vakaoqo se vakaoya na ituvaki ni vakawati eda vinakata.
E dua na ka dredre me da vakadeitaki keda ena dua ga na ka ni kena oqo se kena oya eda vinakata, baleta e duidui na noda dui nanamaki ka duidui talega na vanua e yavutaki mai kina noda nanamaki, e so mai na vuvale era lako mai kina, e so mai na ivola, e so mai na iyaloyalo, eso mai na nodra ivakasala e so, ka so mai na veika era raica vei ira tale e so.
Dina beka ni koto na duidui ena ituvaki ni vakawati eda via sotava, ia sa ka bibi me bau toka mada ga e dua na vanua drau via sasagataka mo drau yacova vata. E na gauna sa dau totolo kina na soko ka sotavi e levu na bolebole sa na yaga me da qarauna de da lecava ni da sa calata na vanua eda via yaco kina.
E levu na vakawati e rawarawa nodra soko e na imatai ni vica na yabaki. Eso na vakawati vou era sa tavo rawa ga ki wai, ia era lai kele tu mada vakadede ka ra sega ni se via soko. Eso tale era via vakatasosoko tu ga e na waqa vakalaca e bati ni nuku ka ra sega ni via lako ki loma ni wasa liwa me ra sota kei na tataba ni cagi se titobu ni wai. E tiko na gauna e tabaki ira vakasauri kina na cagi kaukauwa ka ra luvu koto ga e na bati ni volau era ta kina.
E sega ni dua na dausoko e vakalecalecava na draki duidui ni vuravura me kaya e na dua na gauna ni sega na leqa e na soko. Me vaka eda soko tiko e na dua na wasawasa levu ka vakatulewataki e na draki, sa dodonu me da namaka ni ke mani vakacava sara na vakalidi maravu ni wasawas, ena yaco mai e dua na siga e na veisau na draki ka na yaco me voravora sara.
Veitalia sara na levu ni kila e tu vei kavetani, veitalia na kenadau nei idinia se na kila nei meti kei na nodra cakacaka kaukauwa na kaiwaqa, sa tiki ni bula ni dua na dausoko me namaka ni na yaco mai na veisau ni draki ka na rawa ni vakavuleqa kevaka e sega ni vakarautaki
Oya na vuna era na dau tu vakarau kina na kaiwaqa kece e na veigauna taucoko ni soko. Ena tataba na cagi ka na veitubuyaki na ua lelevu ka vaka na ulunivanua, ena taubi na uca ka na rawa ni tawa na wai ki loma ni waqa. Ia era sa tu vakarau na kaiwaqa me ra veitata kei na veisau ni draki, me ra maroroya na waqa kei ira kece sara na leweniwaqa.
Kevaka o sega ni via sotava na duidui ni draki kece oqori, yalovinaka tiko ga yani mai vanua ka sarasara tiko ga mai dela ni wavu. Ena itutu oqori ko sa sega kina ni tiki ni lakolako ka ia tiko kina oqo na soko.
Kevaka o sega ni via veitata kei na draki duidui ni bula vakawati, kakua ni leqa. Vagaligali sara tu yani e na nomu bula galili ka tu taudua, ka laivi ira na qaqa kei na yalodei me ra veitauriliga matua kei kedra isa ena nodra sokotaka nodra waqa ni vakawati ena wasawasa ni bula.
Au via vakadeitaki kemuni na sa vakawati tiko ni Kalou e bulia na draki kece ga e tu e na noda vuravura levu oqo. E na loma ni vakawati sa vakadabera kina na Turaga na kaukauwa, na vuku kei na yalo me da veitata kina kei na draki duidui e tubu mai.
Na kena sala ga sa okoya na noda veitauriliga vakaveiwatini ena noda toso vata, cakacaka vata ka yalovata, ena noda veilomani, veinanumi, veidokai ka veivakabauti.
E kena vosa na ?veidinadinati? ka kena uto na ?veilomani.? Oqo nai ulutaga eda sa tasereka vakadede enai tekivui ni yabaki oqo ka vakakina e na yabaki sa oti.
E na yaco mai na veisau ni draki; na cagi tataba lalai ka vakakina na cagilaba, na ualoka, na waluvu, na uneune, na covulaca kei na lutu ni yaseyase. E duidui kece nodra lako mai. Ia e na taura e dua na tagane kei na dua na yalewa vakawati ka yavutaki nodrau bula ena veilomani kei na veidinadinati me rau veitaurililigataka vata na kena sotavi na veidraki dredre oqori.
E levu na veiwatini era tatadrataka tu me ra yacova e dua na vanua talei ena nodra bula vakawati, ia e sega ni rau bau veitalanoataka na kena sala kei na veika me rau cakava vata me yacovi ka sotavi donu kina nodrau tatadra.
E sega ni dua vei keda e tekivutaka nona vakawati me biuta koto vakaiyaloyalo e matana na nona gadreva me lai takasa se kavoro nona vakawati. Na vakawati taucoko e tekivu e na dua na delana cere ka gu kece tale ga na yaloda me lai cava e na dua na delana cere cake. Ia e ka ni rarawa ni sega ni vakakina, ka ni vuqa sara e lai kasa koso.
Eda na veitata kei na ua taletale ni bula ena veigauna. E yaco na laba ni cagi, na uneune kei na lutu ni yaseyase ena loma ni noda bula vakawati.
Era matanataki na veidraki duidui oqori e na veileti, na leqa vakailavo, na tauvimate, na vakacegui ni cakacaka, na vakadrecike ni gone, na leqa ni vale kei na veika vakaoya.
Kevaka eda sega ni vakatulewataka tiko vakavinaka na noda soko, eda na vakadromuci e na levu ni cagilaba ena tabaki keda vakasauri ena kena kaukauwa taucoko. Eso e taura ga e siga dua sa ruru tale, ia e vuqa sara e taura toka e dua na gauna balavu me qai ruru.
Ia na ka bibi duadua e na veisau ni draki vakaoqo sa okoya na nodrau veitauriliga matua koto ga koi rau na veiwatini. Na nodrau duavata ga e rau na curuma rawa kina ka lako sivita na leqa kei na dredre kece ga ka veitalia na kena bibi se na kena dede.
E dau talei me da sarava na veitau waqa iota lelevu ka ra dau gole mai vanua lelevu me ra veitau mai ki Viti. E so na iota lelevu e sivia na ono se tini sara na levu ni kena kaiwaqa.
Dina ni ra lewe levu ka duidui, e talei na nodra duavata ena nodra vakayacora na veika e gadrevi vei ira ka vaka ga na toso ni duabulu na tamata.
Sa vakakina na bula vakawati. Ni rau sa duavata na veiwatini me rau veilomani ka rau veidinadinati, sa sega ni vakataratutu ni rau na tauca na marau kei na reki ena nodrau yacova vata tiko na bula vakawati mamarau ka rau vakaivotavota ena kena vakacegu.
E sega ni ka rawarawa na tikina oqo, ia sa ka me rau yalodina kina vakadua na tagane kei na yalewa vakawati. Sa ka me rau vakaitavi vata kina ka me kakua ni oga tiko ga e dua ka vakasavuliga voli ko kenai karua. Na ka vinaka kece ena vakabasikataki ni veitauriligataki e na yalo ni dina kei na loloma.
Au sana yala toka mada eke. Ena macawa mai oqo au na tomana tale yani enai ulutaga ni sokotaki ni bula vakawati ka da na goleva mada kina na italanoa ni waqa vakaitamera na Titanic ka lutu dromu vata kei na vica na drau na pasidia e na lewa cala nei kavetani kei iratou nona vakailesilesi.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ituvatuva vakamatanivola ni crypto ni launches ni Bloomberg
Bloomberg, vata kei na maliwa lala livaliva ni lewai ni ni koroturaga kei na LP, e dua veiliutaki iyautaukeni livaliva ni lewai ni kabani yavutaki ena Michael Novogratz, nikua tavoca na ituvatuva vakamatanivola Crypto ni maliwa lala e Bloomberg.
E tuvanaki na ituvatuva vakamatanivola mo raicalesu tiko kina na kena vakayacori ni na levu duadua, duadua kina na tiki ni na makete ni cryptocurrency, ka vakarautaka na dauvakarokoroko benchmarking ni investors ni cryptocurrency.
Michael Novogratz, Vakailesilesi LIU kei na tauyavu ni veiliutaki na Turaga ni livaliva ni maliwa lala, kaya o koya, "Na nona ituvatuva ni Crypto vakamatanivola na maliwa lala Bloomberg ena kauta mai na sega sara na ka me na mauwe crypto.”
Kemuni na taciqu ni Winklevoss failitaka patent me rau vakaitikotiko vakadua crypto ETFs
Kemuni na taciqu na Winklevoss sa sa soli kina vua e dua na patent ni vakanamata me vakataulewa ena veileqa veisau e duatani tale na ivoli (ETPs) taura tu na cryptocurrencies.
Na kabani e vakamacalataki tiko e dua na ivakarau e rawa ni vakatulewa vakadodonu na vakayagataki ilavo me baleta na ETPs e taura tu na cryptocurrencies “me vaka na bitcoins.”
ETPs, ka oka kina na veisau ni duatani tale na ilavo (ETF), sa na dua na kena mataqali ni veitaqomaki sa kau, nona isau mai na so tale na iyaya ni vakavure ilavo era sa semati ki na, eg. cryptocurrencies.
E dua USD milioni na veimama ki na ilavo ni vakadidike ni blockchain ni allocates ni matanitu Ositerelia
Ni sa soli na matanitu Ositerelia na Uabaleta $700,000 me kena Digital veisau ni galala ni digidigi me dikeva kina na kena na bulataki ni blockchain ena loma ni veiqaravi ni matanitu.
Na ilavo ni Amerika ni itukutuku “Ena vakarautaka na matanitu $0.7 Million ena 2018-19 me baleta na galala ni veisau livaliva me vakadikeva kina na tekinolaji ni blockchain rawa cabora ga vakalevu duadua ni sotavi ena yavunilewa me matanitu na vanua ni veiqaravi na.”
Jaina ’ failitaka patent me baleta na maroroi ni ivakadinadina ena kena vakayagataki na blockchain na ovisa ni % s
Jaina ’ s veiqaravi ni raraba veitaqomaki sa tauyavutaka e dua na ivakarau ni blockchain a saga me ra dau mamaroroi qaqaco cake na ivakadinadina kumuna rawa ena gauna ni investigations ni ovisa.
Na cakacaka vakalotu ’ s vakadidike liga failitaki na e dua na patent me baleta e dua na ivakarau sa yavutaki ni blockchain ni timestamps kei na sitoa ni itukutuku vakau yani ki na o loaloa ena laki e dua me vakarautaka na iwalewale deposition cake dauvakarokoroko kei na vakalokataki-ivakadinadina.
Colorado calata bili me ra vakayagataka na blockchain me baleta na itukutuku kei na veitaqomaki ni vakamisini
Na ituvaki ni Colorado Senate takali e dua na bili ka na vakayagataka na tekinolaji ni blockchain me rawa ni maroroi na ivolatukutuku ni matanitu ka vakavinakataka cake na nodra itataqomaki ni vakamisini.
Na bili e gadrevi kina na Colorado matanitu veitutu kece me ra vakayagataka kina na iwalewale ni encryption ni blockchain me rawa ni taqomaki na itukutuku maroroi mai curu sega ni vakadonui se na manipulation.
E tukuna na bili ni blockchain ena solia e vuqa na iwali me baleta na veika vakailavo kei na “isema ni iSoqosoqo ni” mai vei ira na lewena kei na detailing na vakayagataki ilavo vakayacori ena initaneti ni maroroi tiko e dua na koroi cecere ni veika vakaitaukei.
Veisemati na duru:
Na gata na Bitcoin ...
A subsidiary of Taiw...
South Korea's Financ...


text:
Ki Lomanikoro ni lutu na Karobo
Na gauna oqo – Ki lomanikoro e veiqaravi kina o Watisoni Butabua
Tekivu ena 7pm – Na Domonivanua – nodra dau sureti na veitabana kece vaka matanitu, vanua, lotu kei na vei soqosoqo.
8pm – Moniti – Kato ni Talanoa
Tusiti – Noda Vosa
Vukelulu – Voqa ni Davui
Lotulevu – Voqa ni Davui
Vakaraubuka – Vakatotomi
9pm – Tiko Bulabula
Liga maqosa
Batinitanoa
Sere ni dodomo ni lutu na karobo
Ena vei macawa e rogoci na nodra gauna nai tabagone, nai vakasala ni tabana ni teitei, nodra gauna na Rotuma kei na Rabi
kei na vuqa tale ka muria na veisere makawa e rogoci duadua ena Radio Fiji One – Na Domoiviti…


text:
Musuka na kawakawa o Keni
23 April, 2018, 12:05 pm
NA GAUNA oqo e sa qai kakamusumusu sara ga vakavinaka na neimami i kawakawa ka toka tikiva ga na neitou koro o Burelevu, ka sa vakadredretaka sara ga na neimami veitosoyaki.
E vakadeitaka mai na i tukutuku oqori ki na Na i Lalakai, ko Vilikisa Nagalu e dua na turaga mai na koro ko Burelevu e na yasana o Ra.
E kaya ko Nagalu ni se bau vo toka vakalailai na nodratou i kawakawa ni oti na cagilaba o Winston, ia, na nona qai ravuravu yani o Keni e na macawa sa oti, e sa qai vurumemea sara ga na simede, ka ra kakalovelove na kaukamea e na kaukauwa ni kui ni wai.
Tomana na turaga oqo ni gauna e la’ki caka yani kina na nodratou i kawakawa e sega ni caka sara vakavinaka ka ni donumaka ga e dua na kui kaukauwa ni wai, e sa na baci kabasu tale.
“O ira na veikorokoro era tiko mai na tai ni uciwai kadua o Namara, Nasavu, Nailuva, Nasaumakia, Nauria, Nasau, Vanuakula kei ira na i tikotiko vagalala, e sa dredre sara ga na nodra veilakoyaki.
“Era saumi keria mai nodra dui koro, yaco mai matasawa, vakaleleci mai na nodra kako kei ira na tamata e na i bilibili, ra qai mai saumi keria tale ki na tai ni wai e nakoro.
“Sa ra wini ga na vaka keria, e na tubu ni sau ni vodovodo,” kaya o Nagalu.
Kuria ni yacova mai na nona qiri tiko mai enanoa, se kabasu vakavinaka sara tu ga na nodratou kawakawa, ka se bera ni dua na tabana ni gaunisala e la’ki sikova yani.
Sa kerekere raraba sara tikoga o Nagalu ki na noda matanitu ka veiliutaki tiko e na gauna oqo, me ratou yalovinaka sara, ke rawa ni vakavinakataki, ni bera ni qai dua na vakacalaka levu e yaco.


text:
Vakadeitaki e 64 na timi ena Marist Sevens
19 March, 2018, 12:00 am
E RAUTA ni 64 na timi ni cauravou era na vakaitavi tiko ena sotasota ni 42nd Fiji Marist Bitter 7s ka na vakayacori tiko ena i ka 23 ki na i ka 24 ni vula qo ena ANZ Stadium e Suva.
Ena yabaki qo ena mai qito tale tikoga na timi e gole sara mai Papua Niu Kini, Solomone kei Tuvalu ka me rawa ni ra tosoya cake na nodra kila na qito rakavi ni bera tiko na sotasota ni Oceania 7s ena yabaki vou.
Eso na timi ena vakaitavi tiko ena sotasota qo oya na timi ni Tabadamu, Ratu Filise, Wardens, First Light Taveuni, Police, Army kei na timi ni Saunaka.
Ena valataki tiko nai covi lavo e $42,000 kei na timi e qaqa ena valataki ni bilo ena nona tiko e $11,000 kei na timi e druka ena fainala ni bilo ena nona tiko e $5000.
E tukuna o Lawrence Tikaram na peresitedi ni soqosoqo ni rakavi ni Marist ni tinikaono na timi ena veta e ra era na ciqoma tiko e tauya $120.
Ena qito tale tikoga e 12 na timi ni goneyalewa, 8 na timi ni qase.
Ena vakayacori tiko na sotasota qo ena i ka 23 ki na i ka 24 ni vula mai oqo ena ANZ Stadium e Suva.


text:
Meliki Lagi
Bold Statement:
Love your neighbour as you love yourself because love comes from God.
About ME and My Show:
O au o Meliki Vabati Lagi kau cavutu mai na yanuyanu o Vatulele ena Yasana o Nadroga.E dau ka talei na veirogoci ena Radio Fiji One vakauasivi na kena dau vakadewataki lesu na totoka ni veiqaravi.Ke a sega o kemuni ke a sega talega o Keitou.Rawa mo ni dau rogoci au ena veimataka kei Samuela mai 5.45am-10am ,Moniti kina Vakaraubuka.
Favorite Sounds:
E dau rogo vinaka ga na sere ni lotu kei na sere vakai talanoa.
Favorite Movie:
Family movies


text:
Na Domo ni Parofisai mai na Lotu i Kavitu
9 April, 2018, 12:00 am
ESA koto oqo e ra na i kuri ni itukutuku ni Domo ni Parofisai mai na Lotu ni i Kavitu ni Lesu Vakarua Mai, ni wiliwili sara yani.
Na Lesoni Ka Tarava
Lesoni 10 e baleti Lomalagi, se na Iteni Vou. Ena tu beka kina na manumanu yava i va? Era na tiko beka kina na gone lailai? A cava eda na cakava mai kea?
Eda na la?ki veikilai beka kina?
Lesoni 10. Na Nona Vuravura Vou na Kalou
Wiligusu:?Raica, ka?u sa bulia na lomalagi vou; ia ena sega ni nanumi na ka e liu, e na sega ni curu tale kina lomamudou.? Aisea 65:17
Eda sa vulica oti na veika e baleta na kena buli na vuravura.
Eda raica talega kina ni valavala ca e a vakaleqa na i naki ni Kalou.
E na loma ni 6000 na yabki, e veisureti tiko na Kalou me biu na i valavala ca, ka me ra vakarautaki ira na tamata kina lomalagi vou kei vuravura vou.
Na lomalagi vou na nodra koro lagilagi bna tamata ni Kalou, ka na tawa mudu.
Na koro oqo e vakarautaka tiko ko Jisu Karisito.
Ko ni na kurabui kevaka ko ni kila na koro dina ko lomalagi, ka koro totoka.
Nai Matai Ni Nona i Naki Na Kalou E Na
Vakayacori
1. A cava na vuni nona bulia na vuravura qo na Kalou?
?Ni sa kaya vakaoqo ko Jiova, ko Koya ka bulia na lomalagi, na Kalou, ko Koya ka bulia na vuravura, ka cakava, sa vakataudeitaka ko Koya, a sa sega ni cakava me lala, sa bulia ga me tawa. Koi au ko Jiova; ka sa sega e dua tale.? Aisea 45:18.
E a vakatoka na Kalou me yaca ni teitei oqo ko Iteni ka me nona na tamata. Ni sa curu kina i valavala ca sa mai leqa na i matai ni draki.
Ia, na Kalou e se tudei tu ga na i matai ni nona nanuma, aya me vakalesui tale vua na tamata na Iteni ka sega kina nai valavala ca.
?Ni na vakacegui Saioni ko Jiova, e na vakaceguya na nona veiyasana lala, e na cakava na nona talasiga me tautauvata kei Iteni, na nona veikau me tautauvata kei na were i Jiova, e na kune mai kina na reki kei na marau, na vakavinavinaka kei na domo ni sere.? Aisea 51:3.
E na Maika 4:8, e kaya vakaoqo,… ?ena yaco ki vei iko, io, na lewa e liu.? Oqo e vakaraitaka ni na vakalesui tale vua na tamata nai teitei ko Iteni.
Na i matai ni Iteni e a yali ena vuku ni valavala ca, ia na Iteni Vou e na soli vei keda, kevaka eda tauri Jisu. Na Kalou e na vakavouya na vuravura ca oqo, ka na tu ga kina na marau.
1. A cava na vakanuinui tu kina ko Pita?
?Ia, koi keda, me vaka na nona vosa ni yalayala, Eda sa waraka na lomalagi vou kei na vuravura vou, sa tiko kina nai valavala dodonu.? 2 Pita 3:13.
Na tikina oqo e tautauvata kei na noda wiligusu.
Na noda vuravura ca oqo e na vakavoui. Na i matai ni tolu na wase ni Vola Tabu e vakaraitaka na i teitei ko Iteni kei na kena curu mai nai valavala ca, ia nai otioti talega ni 3 na wase ni Vola Tabu e vakaraitaka na Iteni Vou kei na kena vakawabokotaki na i valavala ca.
Sa noqu masu me vukei keda na Kalou ena noda wilika, vakabauta ka muria na nona vosa.
Ena qai tomani tale yani.


text:
Domo ni Parofisai mai na Lotu i Kavitu ni Lesu Vakarua Mai
26 March, 2018, 11:16 am
Update: 11:16AM ESA koto oqo era nai kuri ni tukutuku ni Domo ni Parofisai mai na Lotu i Kavitu ni Lesu Vakarua Mai e Viti kei Rotuma, ni wiliwili sara yani.
Vakacava ko koya na tamata dau butako. Ea lako beka li ki lomalagi na tamata dau butako koya.
Oqo e dua na ka e dodonu mo kila. Na Veiyalayalati Vou e a volai e na vosa vaka-Kiriki. Ena vosa vaka-Kiriki e sega na koma. Oqo era qai biuta ga kina na turaga era vakadewataka mai na vosa vaka-Kiriki kina vosa vakavavalagi.
Ena Luke 23:42, 43 na koma e a tarava na vosa ?
E na siga e daidai: Oqo na kena i balebale. A sa kaya ko Jisu, ?Au sa kaya vakaidina vei iko e na siga e daidai, e daru na tiko vata mai Parataisi.?
E a sega ni mate ena siga koya na tamata dau butako. (Joni 19:31,33).
E a sega ni lako ki lomalagi. A tucake tale ko Jisu e na Siga Sade. Vosa tiko vei Meri ka kaya ni se bera ni lesu mai lomalagi vei Tamana.
(Joni 20:17) E a sega ni lako kina ki lomalagi e na siga koya na tamata dau butako kei Jisu baleta ni a sega ni lako ki lomalagi ko Jisu e na siga e a mate kina.
Era a sega ni sota mai lomalagi e na siga Vakarau koya.
E na qai kacivi koya na dau butako ko Jisu e na siga e na lesu tale mai kina. Sa na qai yaco me dina na Nona vosa ni yalayala.
E cava e kaya na i Vola Tabu me baleti ira na yalo
12. E dodonu li me da tovolea me da veivosaki kei na yalo ni tamata mate?
Me kakua ni kune vei kemuni e dua na rairai, se dua sa dau digitaka na siga eso, se dua sa dau ia na parofisai e na gata, se dua sa taroga na tamata sa mate.
Ni ra sa tamata vakasisila vei Jiova ko ira kecega sa kitaka na veika oqo.? Vakarua 18:10-12.
Ena i Vola Tabu, eso na tamata era dau via tovolea mera veivosaki vata kei ira na mate.
E kaya na Kalou ni oqo e dua na cakacaka ca e sega ni dodonu me da kitaka. Ena sega ni rawa me ra veivosaki kei na yalo ni tamata mate. Era sa moce tiko ko ira na mate.
Na veivosaki e caka oqo, kei ira ga na agilosi ca nei Setani. Ko ira na Agilosi ca oqo era talaidredre Vua na Kalou.
Edaidai ko ira na tamata era veivosaki vata kei ira na yalo ni mate era vakatokai me ra Daurairai se Vakaluveniwai.
Ena so na vanua era dau vakatokai ira me ra Vuniwai ni tevoro se Bete ni tevoro.
Era dau tovolea me ra veivosaki vata kei ira na mate.
Oqo na nona cakacaka na tevoro. Era dau veivosaki vata ga kei ira na agilosi ca ko ira na tamata vakaoqo. Sa kaya na Kalou ni sega ni rawa ni vosa na tamata mate.
E tovolea ko Setani me da vakabauti ira na agilosi ca. Sa noqu masu me vukei keda na Kalou e na noda wilika, vakabauta ka muria na nona vosa.
Sa noqu masu me vukei keda na Kalou ena noda wilika, vakabauta ka muria na nona vosa.
Ena qai tomani tale yani.


text:
Veitalatala vei Bari
16 May, 2018, 8:54 am
KO kovula Manasa Bari esa dauniveivakatavulici voli mai ni timi ni Ovisa ni noda vanua ena rakavi lewe ya vitu mai na 2006, ena ruku ni nona veiliutaki e yaco kina me dua vei ira na dauniveivakatavulici rogo ena vuku ni nona rawa ka ena levu na sotasota ni rakavi lewe ya vitu ena noda vanua.
Na turaga dauvosa malua qo ni Tavualevu, Tavua a mai talaci ena Lotulevu sa oti mai vei ira na vakalesilesi liu kei ira na lewena na timi ni rakavi lewe ya vitu ni Ovisa ena nona sa na biuta tiko na noda matasawa me na la’ki tomani ratou na nona vuvale mai Townsville e Ositerelia.
O kovula Bari e dau kilai levu ena yaca na ‘Black Pearl’ ena nona gauna ni qito rakavi, ka kilai levu ena nona a lewena na timi n Viti ka qaqa ena Qito ni rakavi lewe ya vitu ni vuravura (Rugby World Cup 7s) ena 1997 ka basika talega me dua vei ira na i sevu ni cauravou ni Viti me lewena na timi ni Otago Highlanders ena sotasota ni Super Rugby.
Ena gauna e veiliutaki voli kina ena matatimi ni Ovisa ni Viti ena rakavi lewe ya vitu a vakaitavi sara vakalevu o koya ena kena toso vinaka na timi ni Ovisa ka ratou qaqa kina kei na rua na nodratou la’ki vakaitavi ena qito ki Samoa kei Ositerelia.
Na nodratou qito vinaka na timi ni rakavi lewe ya vitu ni Ovisa e vakavuna sara kina na nodratou la’ki lewena na timi ni Viti eso na cauravou dauqito ni timi ni Ovisa me vakataki Sailosi Rabo, Manu Lagai, Sakenasa Aca, Livai Ikanikoda, Jo Ravouvou ka sa qito tiko qo ena timi ni All Blacks, Samisoni Viriviri, Joeli Lutumailagi ka vaka kina ko Paul Keponi kei Eroni Sau ka dau vakatokai tiko na ‘sledgehammer’.
Na taucoko kei na veika vinaka e ratou rawata na matatimi ni Ovisa ena qaravi tavi esa laurai sara na vuana ena kena vakayagataki na porokaramu ka vakatokai tiko na “Policing Fiji through Rugby” ena nodra vakaitavitaki na Ovisa me ra veivuke ena veitikotiko ena nodra tarai nai tabagone me ra vakayaloqaqataki me rawa ni ra kakua ni basu lawa.
Ena nona talaci o kovula Bari ka vakaitavi tiko kina o ACP Luke Navela ena nona gusudra tiko nai liuliu ni Ovisa ni noda vanua, e kaya ni na dredre dina na kena vakaisosomitaki tale na itutu esa mai biuta koto o Bari.
E kaya o Navela ni bilo kece esa rawati ka laurai tiko ena vatavata ni i covi ni qito rakavi lewe ya vitu ni Ovisa e vakaraitaka na veiliutaki nei Bari ka vakavuna talega na kena kilai na timi ni rakavi lewe ya vitu ni Ovisa ena buturara ni rakavi ena noda vanua ka vaka kina eso vei ira na ovisa era sa la’ki vakacecebuiyataka na kuila ni Ovisa ena buturara ni veiqaravi ni noda o Viti ki valagi.
E gusudra tiko na Ovisa o Navela me solia na nona vakanuinui vinaka kina vuvale nei Bari ka kaya ni nuitaka ni la’ki tekivutaki tale e dua na drauniveva vou ni bula mai Ositerelia ka na biuta tale tu ga mai e dua nai vakarau kei na i vakananumi tudei ena loma ni Tabacakacaka ni veiqaravi vakaovisa.
E a qai tukuna o Bari ni marautaka sara vakalevu ka doka na nona mai lewena na Ovisa ni noda vanua ka na sega ni rawa me na dolea lesu na veika e mai vukei koya kina na Tabacakacaka vakaovisa.
E kaya, e na nona mai curu me lewena na Ovisa ni noda vanua e vukei koya me rawata na bula vinaka ena nona vuvale, kei na nodratou rawa ni la’ki vuli vinaka na luvena ena vuku ga ni nona a mai curu ena Ovisa kei na nona rawa ni mai tomana na nona taleitaka na rakavi me mai dauniveivakatavulici ni matatimi qaqa ni rakavi lewe ya vitu ni Ovisa.


text:
Na i tovo vakaiTaukei
23 April, 2018, 12:12 pm
ENA macawa oqo e mai noda i takitaki kina na nodra vuli e rauta ni 20 na turaga mai na yasana o Rewa kei Tailevu ena kena sagai meda sa kilai keda tale na kawa i Taukei kei na i tutu eda sucu vata kaya mai.
Vei ira na vuli ka sa tauri i vola oti oqo mai Nadave era sa digitaki mai ena nodra dui koro kei na nodra mataqali baleta ni ra kawa turaga ka ra sa vakavulici tiko ena i tovo ni veiqaravi kei na veika mera vakaivalavalataki ira kina ena i tutu ni veiliutaki.
E ra marautaka na veika era mai vulica na lewe 20 na turaga oqo ka rauta ni 16 na macawa na dede ni nodra vuli.
Ena tabana e 4 ni noda i tabe ena macawa oqo, e vakabibitaka tiko kina na Vunivola Tudei ni Tabacakacaka i Taukei o Naipote Katonitabua na veika e dau caka ni yaco e dua na i tovo ca ena dua na loma ni noda i tikotiko na kawa i Taukei.
A vakabibitaka tiko na Vunivola Tudei ni o keda na i Taukei eda dau vakamenemenei ena gauna ga eda sucu mai kina, se o yalewa se tagane, e tu na noda i valavala ni bula na kawa i Taukei e vakaraitaki kina ni da ka lomani ena noda loma ni vuvale, na mataqali kei na koro.
E vakaraitaka tiko na nona kauwai ena vuku ni rorogo e sa rogovaki tiko ena noda vanua, ena vuku ni basu lawa me vaka na kucu kei na nodra dau vakasaurarataki na marama kei ira na gone.
E sa dusia tiko ni sa luluqa tiko na i tovo eda dau kilai tani kina na kawa i Taukei.
E vica na i tuvatuva lelevu e vakaraitaki ena veika e dau vakayacori ni da sa via vakawatitaka e dua na marama, oya me vakayacori na veitalanoa ka ra laki duguci mai na marama.
Vei ira na i solisoli, na veika e dau caka kei na magiti e dau vakayacori ni sa sucu e dua na gone kei na nodra sa laki yacova na i taba ni bula ni goneyalewa na luveda yalewa kei na veika e dau caka ena nodra kana i bure na cauravou.
Ni vakayacori na veika oqo ena noda veivuvale, e na kauta mai na vinaka kei na yalo ni veidokai ena loma ni noda i tikotiko.
E laurai kina ni ka vakamareqeti na bula ni dua na tamata, tabu yani ka sega ni da mai vakayagataki tu me da i vakarau ni ka.
E sa ka bibi me da na veitalanoa tale mada ena vuku ni veika e sa yaco tiko ena noda vanua, na noda i tikotiko kei na noda koro.
E sebera ni da bera.
E da rawa ni cakava e dua na ka, e ka bibi ga na noda veitalanoataka na leqa e sa tiko kei na veika e rawa ni vakayacori me na veisautaki kina na keda i rogorogo.
E na macawa oqo, e sa i cavacava ni macawa ni bera ni ra na vakacagicagi yani na gonevuli ena loma ni rua na macawa mai oqo.
E sa koto na vakanuinui ni ra na marautaka na luveda na nodra vakacagicagi ka meda vakayagataka talega na gauna oya me da na veitalanoa kina kei ira na noda lewe ni vuvale.


text:
E cakacaka vakacava me baleta na cryptotrading na bots?
Bots tu na fomu ni parokaramu ni komipiuta, ka, ena vuqa na gauna, cakacaka vata kei na crypto-veisau mai na na veisemati ni parokaramu (API). Na inaki ni bots e me vakayacora koya ga vakataki koya na vakayagataki ilavo vata kei na iyautaukeni: me baleta oqo, na bots liutaka e dua na vakadidike matailalai ni itukutuku ni makete kei na, yavutaki mai na itukutuku ni rawata, vakatulewa ena itinitini ni vakayagataki ilavo. Vakatau ki na iwalewale digitaki, Tuvanaka na keda na kena ivakarau kei na vakarautaki ni takete, e dua na trader e rawa ni digitaka e dua vei ira na va na mataqali bots:
Vucesa na bots dikeva na itukutuku e ciqomi mai na crypto-veisau, kei na vakatulewa me baleta na volia ka volitaki ni cryptocurrency yavutaki na keda na kena ivakarau digitaki mai vua na trader. Oqo na mataqali bots rawa me vakarawarawataka me cakacaka vata kei keda na kena ivakarau e vica ena dua na gauna, se sa rawa mo vakayagataka na iwalewale ni ivakamacala taumada ni a tara cake na analysts.
Bots ni arbitrage muataka na veisau ena vosacavuti ni Cryptocurrency ena veimataqali veisau ka cakava koya ga vakataki koya me ra rawata na tubu mai na duidui ni kena isau na vakayagataki ilavo.
Bots vou, se otataka na bots, era vakayagataki me ra na vakayagataki ilavo vata kei keda na kena ivakarau na ivakamacala taumada ni sa curu vakaivola se era digitaki ena ivakarau ni sausaumi.
Bot ni itukutukutu me raici na fomu ni taumada na parokaramu ni komipiuta, vuku vakai keda ka rawa vakataki ira kina na trader na configure na cakacaka ni na bot. Vakayagataka na traders matua era kila na kena vereverea ni nona vucesa ena makete ni Crypto.
Ririko ena vucesa na Bots ena makete ni Crypto
Defective na parokaramu ni komipiuta: a tavoca na sega ni tiko taucoko na bots ena gauna oqo ena dua na timi ni vakacakacaka na dauveivakatorocaketaki kei na matua na traders crypto. Me kena ikuri, na bot, ena nona vosa ivakatakilakila ni a vakayacori kina na na cala, ena sega beka ga ni inefficient, Ia talega ni vakavuna na bibi na lusi vakailavo, vakabibi ni cokoti vata kei na dua na iwalewale digitaki vakatani. O koya gona, me baleta na nona vucesa e yaga digitaka tiko ga ni vakatovolei na bots e dua na irogorogo nuitaki kei na e dua na ituvatuva raraba ni iyaya ni cakacaka.
Vakaleqai na nona vaka ni na cryptocurrency: cryptocurrencies tiko e dua na iyautaukeni sara ni volatile, sega ni inisuataki valuti collapses. Vakakina, ena June 2017, ena veisau na GDAX, ena vuku ni dua na itavi levu, na isau ni vuka e vakalutuma mai na $ 319 me 10 na sede. Na vuana, traders era a sega ni virikotora na iyalayala ni tarovi-yali, ena dua na ka ni na sekodi, a vakararawataki na lusi vakaitamera. Ena vuku ni ka oqo, sa yalodei ni sa rawa me ra cakacaka ga ena ituvaki vaka na bots kei na dua na trader matua na cake vakadodonu ni sogosogo na ituvaki oqori ki na makete na so traders.
Vakailawaki: ena na makete unregulated, dau yaco vakawasoma na kisi ni cryptocurrency na veivakaisini, kei na cakacaka vata kei ira na bots e sega ni dua na cala. Ena Tiseba ni 2017, era sa cakacaka vagumatua na Hexabo scam bot talega ki na makete, ka vunitaka na vakayagataki ’ ilavo ni % s, era lili na veiqaravi ni na ilavo crypto, ka qai tu vakadua na cakacaka, rairai ena nona dau vakauta kece na ilavo me na dauveivakatorocaketaki ni na vatavata. Talega, me vaka e dua na trader, e dodonu me ra levea na bots kilai levu ni galala, baleta ni vata kei ira sa rawa mo lavetaka na ca na parokaramu ni komipiuta, na inaki ni ka o ya me rawata kina na idola ni wallets vakaitaukei se vakayagataka na trader ’ s node ni kamusu.
Kilai levu na Bots me baleta na Cryptotrading
3Koma sa ikoya na kilai ni bot saumi me baleta na cryptotrading cakacaka vakataki koya, ka sa cakacaka vata kei na veisau me vaka na Bittrex, Bitfinex, Binance, Bitstamp, KuCoin, Poloniex, GDAX, Cryptopia, Huobi kei na YOBIT. It offers a large selection of diversified portfolios that users can choose to invest or to use as an analytical tool to track market conditions. It provides for simultaneous use of stop-loss orders and take-profit. It has four subscription levels – “Initial” me baleta na $ 30, “Trading” me baleta na $ 50, “Professional” me baleta na $ 100, and also “Individual” for agreement.
Cryptohopper is a cloud-based paid bot that will work even if the trader’s computer is offline or off. Experienced traders can independently customize the work of the bot, while beginners can use the available “dau”. E rawa talega ni dikeva ka vakadeitaka na mana ni vucesa na sikinala ni ivakarau ni ka a cakava ena veigauna e liu na bot (backtest), sa na dua algorithm lewa ni ivakarau ena muduka na yali, ka rawa ni volitaka vakadodonu ena e vica na veisau. E tolu na mataqali talevoni vakavula – me baleta na $ 19, $ 49 kei na $ 99. E rawa ni kunei eke na e dua na vakadidike matailalai cake ni na vatavata.
Cryptotrader sa ikoya e dua na cryptobots ni o loaloa e kilai levu duadua me baleta na nona vucesa. E tokona e dua na iwiliwili levu ni crypto-KNK kei na veisau. E dodonu me tiko taucoko vakarawarawataka mai vei koya e vakayagataka na. E solia vei backtesting kei na cakacaka ni yadrava na makete, ka na vakatara vei ira era vakayagataka na iwalewale ni veivoli. E lima na ivakatagedegede ni talevoni vakavula: me baleta na 0.0018 BTC, 0.0025 BTC, 0.0045 BTC, 0.0086 BTC kei na 0.0214 BTC.
Haasbot e dua na vatavata ni vucesa vakalivaliva, na inaki ni, Taumada, me sotava na bitcoin-traders. Vakayagataka na iwalewale ni kau, mai na itukutuku ni vakadidike vakamisini. E sauma na bot oqo ka sa tolu na ivakatagedegede ni talevoni vakayabaki: na laiseni “Beginner” me baleta na 0.073 BTC, “Rawarawa” me baleta na 0.127 BTC kei na “Soli” laiseni, na isau 0.208 BTC. Vakatau tiko ki na na nomu laiseni voli, o ira era vakayagataka rawa configure e vica na bots interconnected ka na rawa ni vakayacora e dua na naba ni duidui na itavi.
Gekko is a free open source bot that can be downloaded to GitHub. It is simple enough to use, has detailed step-by-step instructions that will be useful for inexperienced traders. Has a convenient interface, can backtest strategies and visualize the results of trading. Me kena ikuri, the bot software runs on most operating systems.
Zenbot is another open source bot for bitcoin traders. The bot users can download the code and make modifications to its work, and its algorithm is available for the main operating systems. Kei na, unlike Gekko, Zenbot e rawa ni vakayacora na wiliwili ni veigauna e levu kina na vakayagataki ilavo ka vakayagataka na madigi ni arbitrage. Ia, na itikotiko crypto e sa tukuna kina ni na bot sa bera ni vakavoutaki ni dua na gauna balavu, ka ni o koya e sega ni dua na madigi me cakacaka vata kei na veisau ni kilai vou.


text:
Eda na rawa ni bula marau me ra ciqoma na nomu cau e vakayagataki kina na fomu e ra:
Ni ripotetaki e dua na leqa se e dua na ka me sega kina na cakacaka Yalovinaka tovolea ka me vakatabakidua ni rawa, oka kina e dua na url me e dua na tabana kina na leqa e laurai se vakamacalataka na ka e cala ena ena isulusulu matailalai duadua o rawa ni vakasamataka.
E dua na kena veibasai vinaka na ni sa raica tiko ena noda mata ni Veivakatorocaketaki kei na soli ripote na leqa e tiko, hack, iko rawa sara mada ga ni kunea e dua sa tautauvata leqa sa ripotetaki ka vakavinakataka na cakacaka.


text:
Dauqito ni yabaki o Nasoko
26 March, 2018, 11:26 am
Update: 11:26AM ME na qito ena sotasota ni Hong Kong 7s ena vula mai qo e vinakata o Kalione Nasoko. A mai ciqoma na �hooker� ni Fiji Airways Fiji 7s na dauqito ni yabaki 2017 ena sotasota ni rakavi lewe ya vitu.
E kaya o Nasoko ni vakavinavinakata na Kalou ena nona veitaqomaki ka veituberi mai na sotasota ni HSBC Sevens Series mai na 2017 kei na 2018. E vakavinavinakataka na dauniveivakatavulici, vakalesilesi kei ratou na lewe ni timi ni Viti ka vakavuna me rawata kina nai covi qo.
Na cauravou yabaki 27 qo e wili tiko ena i lala cauravou vakarautaki kina sotasota ni Commonwealth.
E tukuna o Nasoko ni sa tiko na takete me rawati nai covi ni poidi levu duadua ena sotasota ni rakavi lewe ya vitu, koula ena Commonwealth kei na rakavi lewe ya vitu ni vuravura ka kuria ni na sega ni guilecava na qito mai Hong Kong ka ni a vakauqeti koya taumada me na qito kina.
A solia na nona i vakanuinui vinaka vua na turaga nona i tubutubu ko Iliesa Rasoqo ena gauna e ciqoma kina nai covi ni dauqito. E kaya o Nasoko ni dautokoni koya vakalevu na nona itubutubu ena veivanua kece e gole kina ena dau muri koya voli kina.
Ia, ena gauna qo esa mai kacivi talega o Terry Tamani na �halfback� ni timi ni Tabadamu me na tomani ratou na cauravou ni Viti ka ra vakarautaki tiko ena keba ni Fiji Airways Fiji 7s ena nodra vakarautaki tiko kina sotasota ni Hong Kong 7s. O Tamani a gole tu i Iurope ka sa lesu tale mai ka mai qito tale tiko ena vica na sotasota ni rakavi lewe ya vitu ka vakayacori tiko ena noda vanua.
Ia, esa lesu talega mai Iurope o Gareth Baber na dauniveivakatavulici ni timi ni Viti ena nona la�ki veitalanoa kei na so na cauravou dauqito ni Viti era qito tiko mai kea. E namaki me na curu tale tikoga ena timi vakarautaki qo ko Isake Katonibau, Sakeo Railoa kei Samu Bale.


text:
Download Latest Version of Chop it Mod Apk for Android
Ena ka oqo na qito kina ’ qo e dua na dodonu me ra cakava na duidui vakaoti na vakakina ni cakacaka.
O tubu rawa kina e dua na woodcutter ka tekivu kola kau. Chop sa! O na tubu mo e dua na dau tara vale e na vakayacori kina e dua na cakacaka rawarawa ka gadrevi kina na cakacaka ni sara ga vakadodonu kei na e dua na ituki. Ni ose sa! Se o ni rawa ni tubu me dua miner – taura e dua na pickaxe bibi ka tekivu na vatu ni spliting. Ni muduka!
O ’ ll e lako mai ena taucoko ni iyaya ni ikuri. Lailai sobu na celebs me tauri ira ena iyaya vou ni cakacaka ena loma ni na retailer. Voroka na yalodra ka rawata Much ikuri raibaleta. Kotiva na veitiki na liga ni kaloko me decelerate na gauna.
- Lavetaki ni HD APK ni PlayBox
- Guide Temple Run 2 Games for Android – Lavetaki ni APK
- Lavetaki ni APK ni Hacker ni qito – Galala mai na vosa na QITO
Watch out! Se cava ga na veika kece, vata kei na bonuses, iko rawa sara mada ga ni lako mai ena gauna taucoko ni veivakaleqai na iyaya ka daramaka na ’ ka via ni vakayalolailaitaki ena e dua na ituki se pickaxe. Faucet ira ena gauna totolo – Ia na vakacavara ena qito.
- Jungle Monkey Run APK Download – Apps vinaka duadua me baleta na Mobiles
- Lavetaka na maka veisotari APK (MOD ilavo/curu) baleti ira na Android
- Lavetaki ni APK ni snooker – Galala mai na qito na QITO baleti ira na Android
- Lavetaki ni HD APK ni PlayBox | TechnoCobra
- Lavetaki ni cicivaki na APK ni iotioti ni valetabu – Galala Arcade na QITO baleti ira na Android
- Lavetaki ni APK ni Cinema ni HD
- King of Avalon: Lavetaki ni APK ni veivaluvaluti ni Dragon
Lavetaka na “Chop sa” sega ni saumi!
Have sport!


text:
Lawaraki e Navilawa
16 April, 2018, 12:15 pm
E VAKARAITAKA ko Navunilagi Lobau ni yavusa o Naviyagonivalu e vakaitikotiko e na loma ni koro o Navilawa ka wili tiko kina e rua na mataqali.
?Na rua na mataqali e wili tiko ena loma ni yavusa o Viagonivalu o Nairoso kei Vitava,? e kaya o Lobau.
E tomana o Lobau ni mataqali o Nairoso e wili tiko kina e tolu na tokatoka, na tokatoka o Nairoso, Vunadakua kei Nacokovakarua.
Ia, e na loma ni mataqali o Vitava e rua na tokatoka e tiko kina, na tokatoka o Vitava kei na tokatoka o Nataladrau.
?Na suitu ni yavusa o Naviyagonivalu e neitou kau na mokosoi, ika na wai, manumanu na kula ka keimami magiti na be e dua na mataqali uvi,? e kaya o Lobau.
?Nai balebale ni koro qo na Navilawa ni neitou loma ni tikina, na koro oqo e dabe tani tiko ka i balebale ni yaca ni koro ni buli tiko ka yavutaki se lawaraki eke na lawa.?
E koto oqo e ra na veika e vakaraitaka ko Ananaisa Namu ka kauta mai ena i tukutuku ni Veitarogi Vanua nei E.B Maxwell (vol 1)
A neitou Vu na Naviyagonivalu ko Mudumudu.
A lewe ni waqa mai kei Tavanavanua, Suke kei Ulivesi. Ko Tavanavanua esa vakatawani Vitogo toka e daidai, a nona kawa na yavusa Vidilo.
E ratou a lewe ni waqa mai nei Lutunasobasoba. Era a cabe mai Loa ena dua na cakau voleka e Mamanuca.
Era a qai cabe e vanua, mai vanua Sagasaga ka ra tara koro kina. A yaca ni koro ko Vanualevu.
Ni biu ko Vanualevu era lako ki Namoli, ka ra tawani Vitogo. Mai kea e a toka laivi kina ko Tavanavanua ka ra toso cake na kena vo ena butu vanua ka ra moce mai Koroqaqa.
Ena mataka era butuvanua tale ka yaco sara ki Qalinabulu.
E ratou tara koro kina ko Mudumudu, Suke kei Ulivesi. Ko Suke e salavata voli ga kei iratou na luvena ko Soqonavau, Wakato, Sovututu, Leke kei Voeli.
A kawa nei Mudumudu sai ira na yavusa Naviyagonivalu. A kawa nei Suke sai ira na yavusa Qalinabulu.
A kawa nei Ulivesi sai ira na yavusa Ne. E so tale era qai muri yani ka ra dui butuvanua, ka ra dui vakaitikotiko ena vanua era sa dui lakova.
Ko Mudumudu e watina e dua na marama ni Vitogo ko Lewatunivai, e marama ni Vadraiyawa, ka va na luvena- 1. Naivalu, 2. Koyelevu, 3. Tanivanuakula kei 4. Tuiqata.
A kaya nei Naivalu sai ira na mataqali na Navunidamanu. A kawa nei Koyelevu sai ira na mataqali na Nairoso.
A kawa nei Tuivanuakula sai ira na mataqali na Leinakula. A kawa nei Tuiqata sai ira na mataqali na Yalamarawa.
A yaca ni koro nei Mudumudu ko Navunidamanu. A yaca ni vanua ga ko Qalinabulu.
E ratou a qai sucu ga ena Navunidamanu na lewe va oqo luvei Mudumudu.
Ni ratou sa lelevu na gone a qai vakawati ko Naivalu, a qai watina e dua na marama ni Saqele ka tolu na luvena, 1. Naqara, 2. Rokotuivuna, kei 3. Nuku.
A kawa nei Naqara sai ira na tokatoka Delavatu. A kawa nei Rokotuivuna sai ira na tokatoka Tawatawadi.
A kawa nei Nuku sai ira na Batiribalavu.
A nodratou koro na veitacini oqo ko Nalovo. E dau kena ivakarau vakavanua vei keimami e liu, ke sa mate e dua na turaga ka veiliutaki ena dua na koro era dau vakalala na koro koya, ka ra tara tale e dua na koro vou.
Na Nalotawa e vauci keimami vata ga e dua na turaga. A keimami i cavu levu ka vauci keimami vata na Qalinabulu.
A yaca nuli ni neimami turaga na Sau.
Ai matai ni Sau ka buli me liutaka na Qalinabulu taucoko ko Naivalu.
Era dau veibuli na Qalinabulu ka ra tiko mai Sakoro. na yavusa o Ne, ka ra tiko mai Ne kei ira na yavusa Naviyagonivalu era tiko mai Navunidamanu.
Mai na gauna e a buli kina ko Naivalu e tolu tiko ga na neimami koro- 1. Navunidamanu, 2. Sakoro, 3. Wabu.
Ni mate ko Naivalu sa kena i sosomi ko Rokotuivuna na luvena, qai sosomitaka ko Rokotuivuna ko Neikokabulu na luvena, qai sosomikei Naikokabulu ko Naloto na luvena.
Na turaga oqo era tiko eso na nona kawa mai na yavusa ko Saqele ka nodra mataqali ko Naviyagonivalu, ka qai sosomi kei Naloto ko Tautauwai na luvena.
Na yaca ni turaga oqo ko Tautauwai e kau mai Vitogo vei ira na turaga ni Vanuakula ka yaca ni Ulumatua nei Lolokabaiwalu na luvei Talayau, na nodra vu na turaga ni Vanuakula kei Burenitu.
Ko Talayau kei Lolokabaiwalu na nodra vu na kai Vanuakula, ko Tautauwai na nodra vu na kai Burenitu.
Ai sosomi kei Tautauwai ko Naquluiravi na luvena, qai sosomi kei Naquluiravu ko Ratu Tevita Dakaibitu na luvena.
Ni sa mai yali ko Ratu Tevita Nadakaibitu sa kenai sosomi ko Ratu Semi Lotawa Nadakaibitu na luvena.
Ni sa mai yali ko Ratu Semi Lotawa Nadakaibitu qai kena isosomi ko Ratu Tevita Momo Nadakaibitu.
A qai mai sosomitaki Ratu Tevita Momo Nadakaibitu ko Ratu Jone Lotawa Nadakaibitu na luvena (23:9:1970).


text:
Na toso ni gauna
16 May, 2018, 10:00 am
ENA macawa oqo e levu sara na i talanoa keitou vakarautaka yani mo ni wilika na noda ko ni dau taleitaka ka vakamuria mai na noda niusiveva oqo.
Na i talanoa ni nona siko mai na daunivakasala ni matanitu o Isireli ki na Pasifika o Yaron Dadon ka levu sara na i tukutuku e veivakadeitaki kina.
E a vakaraitaka ena nona vosa ena Ratu Sukuna Park na turaga oqo ni o keda e Viti e da sa sega qai yali tiko ena nodra vaqarai tiko na yavusa era a yali voli, ia eda sa wili me dua na yavusa ka sa kunei ka tiko na noda i sema ki na matanitu oqo o Isireli.
Dina ni via 100 vakacaca na lewenivanua era a tayabe ena Vakaraubuka sa oti, ia e ra marautaka tu na tayabe oya na kena tokoni ena masu na matanitu o Isireli.
E mai marautaki talega ena i ka 14 ni siga ni vula o Me na yabaki 70 ni nona tu vakataki koya o Isireli.
Ena macawa talega qo e laurai ni sa tokitaka na nona valenivolavola ni mata na matanitu o Amerika mai Tel Aviv ka me sa toki ki Jeruisalemi.
Dina ni levu tiko na veicoqacoqa ena vuku ni tuvatuva e sa biuta oqo na i liuliu ni matanitu o Amerika, ia na toso ki Jeruisalemi e sa toso ga.
E na macawa talega oqo e dua na i talanoa mai Bua, oya na nona mai tiko voli e Bua e dua na luve ni lota mai Igiladi.
Kevaka ko sa vodo waqa oti mo takosova na vanua e bulu toka kina na luve ni lota oqo, ko na rogoca ni ra na vakatagi sici ena nodra vakarokoroko na tiko ena loma ni waqa oqo ena vuku ni nona sa mai bulu koto mai Bua na turaga vutuniyau oqo.
E dua talega na neitou i talanoa e baleta tiko na nodrau veiwekani o Bua kei na vanua o Toga e Rewa.
Oqo na i talanoa ni kena vakau na kai mai Toga ki Beqa ena vuku ni nodrau veiwekani e dua na ravouvou ni Toga kei na marama mai Bua.
E na gauna oqo se vakadinadinataki tikoga na vanua oqo, na uciwai ka laki sovaraki kina na kai ni Toga ni se tu vinaka sara tu ga kina na kai me yacova mai na gauna oqo.
E levu na i talanoa se na i tukuni ka veisemati vinaka kina na noda veiwekani na i Taukei ka dua oqo na i sema ni veiwekani e da dau vakabibitaka na kawa i Taukei.
Ni da vakavinakataka na noda i sema ni veiwekani, e dau kauta mai na bula ni veilomani kei na veikauwaitaki, ka tiko talega kina na bula ni veirokorokovi.
Eso talega na i tukutuku ka veitalanoataki ena loma ni Palimedi, ko ni sa bulagoci kina na noda, ka tiko talega eso na i tukutuku ka i vaqa vakayalo e sa vakarautaki tu vei kemuni na noda ko ni dau wilika na noda niusiveva oqo.
E nuitaki ni ko ni na marautaka talega na i tukutuku ni qito kei na i tukutuku ni veivakatoroicaketaki ka veivuke tu ena noda bula ena veisiga kei na yalava ni veiqaravi e da sa vakaitavitaki keda kina.
Esa nuitaki ni na dua na macawa vuavuai vinaka na macawa oqo.


text:
Na noqu biliraki: Serevi
23 April, 2018, 10:57 am
ENA nona dei ka valataka na veika e vakabauta ni na vukea na kena laveti na rakavi lewe ya vitu e Viti, a mani vakaukauwataki me vakacegui mai na nona i tutu vakadauniveivakatavulici ni rakavi lewe ya vitu mai vei iratou na vakalesilesi ni valenivolavola ni rakavi unioni ni noda vanua. (FRU ena gauna oya ena ruku ni veiliutaki nei Keni Dakuidreketi).
E talanoataki taucoko na veika oqo ena nona i vola vou e yacana ‘Waisale Serevi- the King of Sevens ka vola o Nic Darveniza ka taba mai na Bay Area Publishing.
Ni oti na nona dauniveivakatavulici ena timi ni Viti ka rawata mai kina nai matai ni kena rawati na qaqa ena World Rugby Sevens Series ena 2005/06, a mani kacivi tale me la’ki veituberi tale me yacova ni sa roro tiko mai na Qito Levu ni Vuravura ena 2009.
E dua na vakatulewa dredre vei Serevi, ka ni sa tawase rua tu na nona vakatulewa ena vuku ni nona i tavi vou (Dauniveivakatavulici ni timi ni Taiwan) kei na nona sa ciqoma na kaci ni vanua. Ia, a mani vakaliuca ga o koya na kaci ni vanua mai na nona itavi.Ni oti e dua na gauna taucoko ni qito, a mani lesu tale mai o Serevi, me vaka e tukuna nai vola.
Na vanua cecere a sa bau yacova o Serevi ena i tutu vaka daunivakatavulici, dauqito talega mai na 2005 kina 2007 esa tekivu me lutu, e kaya nai vola.
Ena nona lesu tale mai me mai taura tale na dauniveivakatavulici, a yacova o Viti na fainala mai Dubai kei Sauca Aferika ia a druka ruarua vei Niu Siladi.
Vakatakilakila ni leqa
Ena nodra cegu na dauqito lewe ni timi ena macawa ni Siga ni sucu, a ciqoma o Serevi e dua na veisureti mena vakaitavi ena sotasota ni rakavi lewe ya vitu mai Ositerelia na Darwin Hottest Sevens tournament ena Janueri kei nai kumukumu taledi yani e Viti.
Ena gauna a daramaka kina na nona i vava ni qito, na i lakolako qo i Ositerelia e vunitaki toka kina e dua na i tuvatuva. O ira na nona i tokani dauqito era sotava na dredre ena nodra vakavakarau kina sotasota ni Wellington Sevens ena vula tarava.
Ia, ena nona lesu mai ki Viti, e kidacalataka o Serevi ni qai mai kila ka ratou sega ni bau vakaraitaka mada vua, na i lawalawa vakailesilesi era sa digitaka oti tu na timi me na la’ki qito ki Wellington. Na kena ca, ni sa mani veivosakitaki oti tu me na vakatarogi ena retio yaloyalo ena vuku ni kena veitalanoataki na kacivaki ni yaca.
Oqo saraga nai tekitekivu ni dua na delana levu e sotava ena nona dauniveivakatavulici ena vuku ni kena sega ni rogoci na veika e laveta cake mai vei ira na tiko ena vale kau vulavula ena gauna oya.
E vola nai vola, ena nona gauna taucoko ni qito e dau qarauna sara o Serevi me kakua ni vakayalolailaitaka e dua ena kena rogoci na nona itukutuku.
Siga ni rarawa
Oya ena gauna ni vakaukauwa yago ena mataka tarava, eso na lawalawa mai na vakalesilesi ni FRU e liu esa mai soli vei Serevi nai vola ni nona vakacegu.
E kidroa o Serevi, ena vuku ni veika esa mai yaco vua qo. A mani sainitaka nai vola o Serevi, a vakavinavinakata o koya na FRU ena vuku ni nona a vukei Viti ka mani siro sobu yani ena kabakaba ka la’ki vakamoce vei iratou na cauravou dauqito. Na wigi ni Okaladi, Iliesa Tanivula esa wawa toka, tu vakarau me veisosomitaki ena dauniveivakatavulici.
A lululu vei koya o Serevi ka vosa ni vakanuinuivinakataki koya ni bera ni qai lesu tale ki vei ratou na timi.
A kacivi ratou tale na lewe ni timi o Serevi ka mani vakaraitaka vei iratou na tukutuku. E tuturu na wainimatadratou na cauravou, ka mani vakayaloqaqataki ratou.
Na nona biubiu o Serevi mai an timi ni oti e 21 na yabaki ni nona veiqaravi esa rui dredre dina, na mosi kei na cola i tavi ena vuku n qito rakavi lewe ya vitu
Na nona i vola esa volitaki tiko ena sitoa nei Tappoo ena veiyasai Viti.


text:
Kaukauwa na i boi e tauni
16 April, 2018, 11:41 am
NA gauna e lutu sobu kina na wai ni waluvu mai na tauni ko Ba e na macawa sa oti, sa dua sara ga na ka na i boi kaukau ni soso kei na i sulu ka vakakina na kakana e na loma ni tauni mai Ba.
E vakadeitaka mai ki na Na i Lalakai o Varaame Nasara e dua na turaga ni Yasawa ka vakaitikotiko mai Varoko e Ba ni ra sa sega sara ga ni rawata na iboi ni soso e na gauna e sa siro kina na wai.
Tomana na turaga yabaki 51 oqo ni o ira kece na gole ki tauni, era sa vakayawaka tikoga mai na i boi ka rawa ni veitauvi kina na mate e na kaukauwa ni kena i boi, kei na soso e sega ni caka rawa.
?Qo e vaka ga e da gole tiko e na dua na veitiri, ena soso eda sotava ka vakakina na i boi ga e kuvuraka mai e vaka sara ga na i boi ni benubenu mai Naboro.
?So mada ga na qase e rawa sara ga ni ra rebo kevaka e ra na tiko vakadede tale e kea,? kaya o Nasara.
Kuria ni tukuna e dua na turaga ni Ba ka ratou tiko veivolekati ni waluvu ka kauta mai na tau ni uca e na macawa sa oti, e se qai matai ni waluvu levu duadua, ka vakacaca sara ga vakaca er a sotava mai Ba.
E kaya na turaga oya ni lailai tale na vakacaca e vakayacora o Winston, baleta ni taubi ni uca e vakavuna na nodra kumukumuni mai na wai lalai mai delana, ra qai ciciva sobu mai na uciwai levu ko Ba.
E kaya ko Nasara ni na taura toka e dua na gauna me ra na qai guilecava na vakacaca levu e yacovi ira e na macawa sa oti.


text:
Veitarogi Vanua
9 April, 2018, 12:00 am
Ena macawa qo eda na wilika kina na ivakamacala ni Valenivolavola ni Veitarogivanua me baleta na Qele Vakawa. Qo e dua na ulutaga e gadreva na Tabacakacaka iTaukei me veivakararamataki kina vakabibi ni dau levu era dau vakataroga.
Na Qele Vakawa e yacana vakaVeitarogivanua, e vakatokai vakavalagi me ?agnate descendant?. Na qele qo e levu na yacana ena veiyasai Viti, ka dau sema vakavoleka ena ivakarau vakavanua. Ena so na vanua e yacana na iVetiveti ni Lou se iCovi ni Draudrau, ena so tale na vanua e vakatokai me Lewe ni Ketekete.
E vakaraitaka na iLiuliu ni Veitarogivanua ni qele qo e soli ena vuku ni veidokadokai kei na veinanumi vakavanua. E dau soli vua na marama e vakawatitaki tale ena dua na mataqali se yavusa se ki na dua tale na vanua. E vakatokai na qele qo ena vosa vaka-peritania ena vale ni volavola ni Veitarogivanua me nodra na agnate descendants ni kawa e soli vua na qele ka kena ibalebale ni na taukena ga na marama e soli vua na qele kei na nodra kawa na luvena tagane.
E duidui na vanua, e duidui vata kei na ivakarau ni kena taukeni na qele qo. Eso na vanua e soli ga me ?iKanakana?, e kena ibalebale ni sega ni rawa ni na lisitaki se volitaki.


text:
Semati Viti ki Solomone
26 March, 2018, 11:23 am
Update: 11:23AM MAI semati ga nai sema makawa me rawa ni matata vinaka tiko na veiwekani. Oya na veika e cauraka tiko ki na i Nai Lalakai ko Ilivasi Tabua na dauniveivakatavulici e liu ni timi ni Flying Fijians ena nona kauti iratou mai na timi ni Yatu Solomone ena nodratou mai vakaitavi tiko ena sotasota ni rakavi lewe ya vitu e Viti.
�Nai naki levu ga ni neitou mai qito qo me rawa ni vakatorocaketaki kina ko ira na wekada na Solomone ena rakavi ka muria tikoga mai na veiwekani makawa era a semata na noda qase,� e kaya o Tabua.
�Na veiwekani qo e veiwekani makawa, na kena vinakati me vakatoroicaketaki na qito rakavi vei ira na wekada qo na Solomone, me keitou sureti ira mai na sa mai tiko rawa e Viti me ra mai qito vata kei na timi au kauta tiko mai oqo.
Ena 1500 na yabaki sa oti era a tiko vata kei ira na noda qase ena veidela ni yavu mai Nakauvadra ko ira na wekada qo na Solomone. Ra mai tiko saraga ena loma ni vale. Era liga tabu ni veiqaravi e loma ni vale.
�Ra tiko mai na yasana o Ra ko ira na Solomone ka dua talega na kena i tukutuku ena nodrau gole yani o Rakavono kei Ratu Vaula ki Yareyare mai Solomone ka rau mani raica e dua na marama tabusiga, ka rau kauti koya mai kina na marama ya. Era sa levu tu oqo na kawa ni marama qo i Viti, Era tiko mai Namara eso na kena kawa, Kadavu, na veiwekani gona oya ka sa vinakati me mai vakaukauwataki tale ena rakavi.
Levu na gauna e basika na veidusi ka tukuni kai Solomone se kai kaqo, ia eda sega tiko ni kila ni da dua tikoga na vuvale levu.�
E kuria o Tabua ni nodrai lakolako na qase e dua ga mai na i sema ni lakolako ni veiwekani ka sa dodonu ena kena vinakati me vakavinakataki, keitou sa mani nanuma kina me na vakayagataki na qito rakavi me tara cake tale na sema ni veiwekani qo.
�Ni matata na vanua o yavutu mai kina ena rawarawa sara na i sema ni nomu na qitora na rakavi. Na noqu tiko qo mai Solomone, au raica rawa na matata ni nodra i sema ki na nodra yavutu ka ra vakabibitaka na nodra i vakarau.
Au kila ni sa kena gauna qo me sa vakamatatataki keda kina ena keda i sema ni noda veiwekani. Vakabibi vei ira na wekada na Solomone era tiko ena noda vanua.�
Na ilawalawa gone era gole mai qo era gole ga mai na veiyanuyanu e Solomone, kei na so era tikitiki Toga se Polinisia ka ra vakoro tiko mai Solomone.
�Au vakabauta ena qito vakaoqo ena vakayacori ena yabaki mai oqo esa na levu sara na vuvale ka ra dra vakasolomone era na mai tokona na i sema ni veiwekani qo ena qito rakavi.
A vakayacori na sotasota ni Soltuna 7s ena rara ni qito e na Univesiti ni Ceva ni Pasivika ka ra mai vakaitavi kina na dauqito ka ra dra Solomone ena noda vanua. A mai qito kina na timi mai Caubati, na veikoro vaka Solomone ka ra tiko e Wailoku kei na veivanua tale e Viti.
Ni namaka talega na timi ni Solomone qo ena vakaitavi tiko ena sotasota ni Marist 7s ena mua ni macawa qo.


text:
Waraki na macala ni veitalanoa ni veisaumi
23 April, 2018, 10:50 am
E NAMAKI me ratou na veisaumi na rawa metali mai na sotasota ni Commonwealth mai Gold Coast, Ositerelia.
E tukuna Peter Mazey na jeameni ni Fiji National Sports Commission ni ratou sa na waraka na FASANOC me na dua na nodratou dabe vata ka bosea na veika me na soli.
E kuria o Mazey kevaka me na gole mai vei ratou na FASANOC na vakatutu qo, e ratou na qai raica vata kei na matanitu.
E tukuna o Lorraine Mar na daunilewa ni FASANOC ni yabaki qo e ratou a qito vinaka na timi ni Viti me vakatautauvatataki kei na veiyabaki sa oti.
Ia, na metali nei Viti a rawata na koula o Eileen Cikamatana ena lave ka bi, Apolonia Vaivai e rawata na varasa, e rawata na siliva ena rakavi lewe ya vitu kei na varasa ena veivacu o Winston Hill.
Ni da raica lesu na nodratou qaqa na noda matatimi mai Rio ena sotasota ni Olympics era a mai saumi talega ena nodra vakavinavinakataki mai na matanitu.
Ia, vei Iliesa Delana ka sa vukevuke tiko ni Minisita ni Qito ena yabaki qo, a qaqa talega ena koula ena nona vakaitavi ena Paralympic ena veisisivi lade. A mani lolomataki vei koya na nona vale.
Ia, e namaki ni na dua na tukutuku vinaka e na macala ni oti na veitalanoa e rau cakava na FASANOC kei na Fiji National Sports Commission.


text:
Na papitaiso ni gone
19 March, 2018, 12:00 am
OQO na nona i tukutuku ka vola mai o Nai Talatala Pauliasi Vatanitawake, na i talatala qase vakacegu ena loma ni Lotu Wesele ka sa yabaki 88 ena yabaki oqo.
Oqo na veika e nanuma me baleta na nodra papitaisotaki na i solisoli. Ni wiliwili sara yani.
?Ena tauyavu ni lotu va- Karisito taumada sa na dau vakayacori sara na papitaiso me i vakaraitaki ka i vakadinadina ni sa vakabauti Jisu me nodra i vakabula.
Ia ko ira na qase bulabula vinaka , sa rawa me ra toburaki ke tu na uciwai. Ia ko ira na malumalumu kei na gone lalai sa rawa ga me ra tabaki ena wai me ra sa vakalougatataki kecega na vuvale,
Sa koto oqo e tolu na vuvale, eratrou sa vakabauti Jisu na i liuliu ni vuvale, ka sa dodonu me ratou sa papitaiso ko iratou yadudua ga.
Ia sa ka dredre sara me ra sega ni kauwaitaki na lewe ni vuvale me ra sa papitaiso kecega.
Mai Filipai, sa veivutuni, ka vakabauta e dua na marama ko Litia, ka sa papitaiso sara ka wili kina ko ira na nona vuvale.
Ena Cakacaka 16: 15 Sa vaka talega kina o koya na i vakatawa ni valeniveivesu, ni sa oti na kena yavalati na valeniveivesu, sa domobula ko koya ka nanuma me sa vakamatei koya.
Ia sa tarova ko Paula, ka tukuna vua me sa vakabauti Jisu ena qai bula kina.
Ia sa papitaiso ko koya kei ira kecega na nona vuvale me vaka e tukuni ena Cakacaka 16: 33.
Mai Koronica, sa veivutuni ko Sitifana ka vakabauta na Turaga. Sa mani papitaiso sara kei ira kecega na nona vuvale ena IKoronica 1: 16
Ena nona vunau tiko ko Pita, ka lewe vuqa era sa veivutuni ka ra sa papitaisotaki.
Ia sa nanumi ira tiko na gone ko Pita ka lewe vuqa era sa veivutuni ka ra sa papitaisotaki.
Ia sa nanumi ira tiko na gone ko Pita, ka me ra sa okati talega ena veiyalayalati me baleta na papitaiso ena Cakacaka 2: 39.
Na vosa ni yalayala ni papitaiso sa baleti kemuni na qase kei ira talega na gone kei ira kecega era sa kacivi mera nona na Turaga.
Ena vuku ni veiyalayalati oqo, era sa nanuma kina na veimatalotu lelevu va- Karisito me vaka na lotu Katolika, na Church of England, na Lotu Wesele kei na veilotu tale eso mera sa vakaliuci na i solisoli ni Kalou na gone, na nodra savasava na gone era sa vakatauvatani ki na lewe ni matanitu ni Kalou?
Ena qai kuri tale ena macawa mai oqo.


text:
Nakarawa
16 May, 2018, 8:38 am
ENA gauna qo e sa vinakati tiko o Leone Nakarawa me lewena na timi rakavi lewe ya vitu ni Viti na Fiji Airways Fiji 7s ki na sotasota ni ni Qito ni Vuravura ena vakayacori tiko mai Amerika.
Ia, esa kacivaka tale tikoga ko John McKee na dauniveivakatavulici ni timi ni rakavi tinikalima ni Viti ni vinakata me na mai qito o Nakarawa ena Flying Fijians ena sotasota ni Pacific Nations ena sota kei Samoa, Toga kei na timi ni Georgia.
A vakaraitaka o Gareth Baber na dauniveivakatavulici ni timi ni rakavi lewe ya vitu ni Viti ni gadrevi Nakarawa vakalevu ena vuku ni vakarau ni qito e kilai tani kina ena buturara ni rakavi lewe ya vitu.
Ia, e mani kacivaki tale tikoga na yacai Josua Tuisova kei Semi Radradra mai vei John McKee kei Gareth Baber ena vuku ni nodratou qito vinaka tiko mai valagi ka gadrevi tiko na nodratou rawa ni mai lewena na timi ni rakavi tinikalima kei na rakavi lewe ya vitu ena qito ni vuravura.
Ia, esa tuvana talega e dua na tuvatuva me na veivuke ena nodratou na rawa ni qito ena timi ruarua ni Viti o Tuisova, Nakarawa kei Radradra.
E rau a lewena na timi ni Viti ena kena rawati na koula mai Rio ena sotasota ni Olympics o Tuisova kei Nakarawa ena nodrau mai tuberi vei Ben Ryan na dauniveivakatavulici e liu ni timi ni Viti ena loma ni dua na vula vakacaca ni oti mai na nodrau qito rakavi tinikalima voli mai Iurope.
E sa mai taukena nai covi ni dauqito ni yabaki 2018 e Iurope (European Player of the Year 2018) ko Leone Nakarawa na tuwawa ni Flying Fijians ka qito tiko ena timi ni Racing 92 ena gauna qo mai Varanise.
A veivuke sara vakalevu o Nakarawa ena timi ni Racing 92 me yacova na fainala ka ratou mai druka kina ena kai veivolekati vei Leinster.
Na nona mai digitaki qo o Nakarawa e vu mai na nodra digidigi na lewenivanua kei na nodratou vakatulewa na daunididigo ka kenadau ni rakavi mai Iurope.
E dua nai sausau vou e mai rawati ena vuku ni digidigi e mai vakayacori ka sivia ni 21,000, ni bera ni qai biu yani na yacadra na dauqito digitaki ni cava na Janueri. Na nona mai qaqa oqo e i sevu ni dauqito e vakaitavi tiko ena sotasota ni Top 14 me tekivu mai na 2015.
A mai ciqoma o Nakarawa na veiqaravi ni kabani ni waqavuka na Turkey me vukaca e rauta ni 1 na milioni na maile kei na dua na nona metali.
A mai karua talega ni dauqito me ciqoma nai covi ka vakatokai tiko na ‘Anthony Foley Memorial Trophy’.
A qaqa ena fainala na timi ni Leinster vei Racing 92 ena 15 kei 12 me nona kina na Champions Cup.